description: Michael Larson on üks USA mõjukamaid varahaldureid, kellest väga vähesed on kuulnud. Ta on Bill ja Melinda Gates Investmentsi (BMGI) investeerimisjuht. Niisiis haldab see mees maailma rikkaima mehe ja tema abikaasa vara Cascade Investmentsi kaudu ning ka nende heategevusfondi, kirjutab Financial Times. - DELFI

title: Maailma rikkaimal mehel on salapärane abiline, kes tema vara haldab

maintext:
Michael Larson on üks USA mõjukamaid varahaldureid, kellest väga vähesed on kuulnud. Ta on Bill ja Melinda Gates Investmentsi (BMGI) investeerimisjuht. Niisiis haldab see mees maailma rikkaima mehe ja tema abikaasa vara Cascade Investmentsi kaudu ning ka nende heategevusfondi, kirjutab Financial Times.
Tegemist on salapärase mehega, sest avalikkuse ette ta ei tiku. Ta teeb on tööd kirega. Cascade'i inimesi majandusajalehel loo tarbeks tabada ei õnnestunud.
Bill Gates palkas Larsoni 22 aastat tagasi, et mees hakkaks tema investeeringute portfelli eest hoolitsema. Toona oli selle maht 5 miljardit dollarit. Selle ajaga on Gates'i vara kasvanud 80 miljardi dollarini, millest poole on ta ära andnud. Larsson mitmekesistas Gatesi portfelli ka väljaspool Microsofti asuvate osalustega.
Cascade ei ole traditsiooniline perefirma ja nad ei soovi end nii ka positsioneerida. See ei tegele logistikaga, palkade maksmise ega muude kulutustega ja on mõeldud ainult Gatesi vara haldamiseks. BMGI on organisatsioon, mis omakorda haldab Cascade'i portfelle, Bill & Melinda Gates'i fondi ja muid tütarfirmasid.
Organisatsioonile lähedal seisvad isikud ütlevad, et BMGI on üles ehitatud nii, et igasugused programmilised tegevused oleks eraldatud investeeringutest. Gatesid panustavad oma raha haigustega võitlemisse ning arengumaade laste hariduse hüvanguks.
Cascade hoiab madalat profiili. Nad ei soovi kommenteerida oma investeerimis-strateegiaid, aga on teada, et nad paigutavad raha üle maailma ning väga mitmetesse varaklassidesse. Mõned avalikult teada olevad investeeringud on Kanada Riiklik Raudtee, joogitootja Femsa ning põllumajandusmasinaid tootev Deere.
Lisaks on Cascade käes 4% Warren Buffetti Berkshire Hathaway investeerimisgrupist ning 47% Four Seasons'i hotelliketist.
Larsoni käe all on Cascade pööranud tähelepanu ka Londoni börsil noteeritud aktsiatesse, näiteks Diageo ja JJB Sports.
Cascade ei avalda ka oma tulemusi, kuid on teada, et kuna Larsoni strateegia on küllalt konservatiivne, siis kaotas Cascade 2008. aastal, ülemaailmse kriisi ajal, vähem kui oli sektori keskmine tulemus. 1995. aastast alates on Larson suutnud aastase tootluse hoida keskmiselt 11 protsendi peal.
Ekspert Catherine Tillotsoni sõnul on perekondade poolt hallatavate investeerimisfondide äri maailmas väga suur. Ta usub, et maailmas on ligi 79 000 väga rikast inimest (kelle vara väärtus on üle 50 miljoni dollari), kes kontrollivad kokku umbes 19 triljoni dollari eest vara. Paljud neist suhtlevad omavahel, et jagada parimaid kogemusi raha investeerimisel. Kasutatakse ka samu nõuandjaid. Rikkal inimesel võib olla üks nõustaja aga ka 40-liikmeline seltskond, mis teeb tema eest kõik. Selle sektori ümber on aga tekkinud veel üks sektor, mis pakub varahaldajatele teenuseid, mida kunagi tehti „maja sees".


description: Täna teatas Saksamaa keskpank, et eile suri Hans Tietmeyer 85-aastasena. Ta oli viimane Bundesbanki president, kelle ajal veel kehtis saksa mark. - DELFI

title: Suri viimane D-marga aegne Bundesbanki president

fasttext_language: et


description: Maailma suurimate advokaadibüroo hulka kuuluv Eversheds ja USA kiiresti kasvavates keskustes tegutsev Sutherland teatasid ühinemisest, ettevõtte uueks ärinimeks saab Eversheds Sutherland. Ühinemine on plaanis lõpule viia paari kuu jooksul. - DELFI

title: Kahe suure advokaadibüroo ühinemine toob Eesti ettevõtetele õigusabi USAs koju kätte

maintext:
Maailma suurimate advokaadibüroo hulka kuuluv Eversheds ja USA kiiresti kasvavates keskustes tegutsev Sutherland teatasid ühinemisest, ettevõtte uueks ärinimeks saab Eversheds Sutherland. Ühinemine on plaanis lõpule viia paari kuu jooksul.
Eversheds Sutherlandis saab olema enam kui 4 500 töötajat ning ettevõtte haare hõlmab üle 60 büroo kokku 29 riigis Euroopas, Lähis-Idas, Aasias ja Aafrikas, USA-s omab ettevõte esindusi mitmes olulises ja kiiresti arenevas suurlinnas nagu Atlanta, Austin, Houston, New York, Sacramento, California ja Washington.
Ühinemise tulemusel tõuseb Eversheds Sutherland Suurbritannia 10 suurima ning USA ja ülemaailmses nimekirjas 40 suurima advokaadibüroo sekka.
Lisaks on ettevõttel koostööpartnerid ligi 200 jurisdiktsioonis. Eversheds Latin America Alliance ühendusse kuulub 19 advokaadibürood 13 riigis üle regiooni, Eversheds African Law Institute hõlmab 39 liikmesfirmat 37 riigis üle Aafrika.
Eversheds Eesti juhtivpartneri Maivi Ots’a sõnul ei ole kunagi varem olnud Eesti ettevõtetel nii mugavat ja kiiret ligipääsu õigusabile Ameerika Ühendriikides. „Usume, et õigusabi parem kättesaadavus lihtsustab ka kahe riigi vahelist äritegevust, positiivset mõju avaldab see kindlasti Eesti idufirmadele, kellest märkimisväärne osa on seni kosilase leidnud just USAst,“ lisas Maivi Ots.


description: Eesti põllumajandus-kaubanduskoja juhi Roomet Sõrmuse hinnangul võib Euroopa Liidu ja Kanada vahel sõlmitav vabakaubanduslepe avada meie toidutööstustele küll uusi võimalusi, kuid Venemaale alternatiivseks turuks ta Kanadat pidada ei julgeks. - DELFI

title: Kanadas jääb piimatoodete kõrge tollimaks kehtima ka uue leppega


description: Kui võiks arvata, et Bigbank on aktiivseim Eestis, siis kolmanda kvartali lõpus oli panga 161 000 laenulepingust 38 000 lepingut Eestis. - DELFI

title: Lõunanaabrid on oluliselt aktiivsemad Bigbankist laenajad

maintext:
Kui võiks arvata, et Bigbank on aktiivseim Eestis, siis kolmanda kvartali lõpus oli panga 161 000 laenulepingust 38 000 lepingut Eestis.
Oluliselt rohkem oli lepinguid Lätis (69 000), järgnesid Leedu 27 000, Soome 11 000, Hispaania 9000 ja Rootsi 7000 lepinguga. Klienditeeninduskontoreid oli Bigbankil kolmanda kvartali lõpu seisuga kokku kolm - üks Eestis, üks Lätis ja üks Hispaanias.
Bigbanki laenuportfell suurenes selle aasta kolme kvartaliga 31,6 miljoni euro võrra ehk 9,7 protsenti, millest 23,7 miljonit moodustas kolmanda kvartali kasv. Kolmanda kvartaliga suurenes laenuportfell 7,1 protsenti ning suurimat kasvu näitas Leedu filiaal. Panga kasum kolmandas kvartalis oli 1,7 miljonit eurot ning bilansimaht moodustas 360,5 miljonit eurot, mis suurenes 5,3 miljoni euro võrra.
„Laenumahud näitasid head kasvu, eriti kolmandas kvartalis, kuid kasum jäi seevastu tagasihoidlikumaks – laenuäri põhinebki välja antava raha mahtudel ning aina suureneva konkurentsi juures on loomulik, et kasumi hüppelist kasvu pigem ei näe,“ märkis Bigbanki juhatuse esimees Kaido Saar. „Laenamist mõjutab oluliselt riigi majanduspoliitika ning Eestis on see hetkel uusi suundi võtmas. Valitsuse maksureform soovib suurendada tarbimist, millel on tänapäeval pigem negatiivne tonaalsus, kuid seda Eestil just vaja ongi. Majandust saabki kasvule kõige paremini ergutada kahel viisil – kas siseriiklikult rohkem tarbides või eksporti suurendades.“
Kaido Saare sõnul hoogustub sissetulekute kasvuga ka laenamine, sest inimesed soovivad palgatõusuga koos oma elukvaliteeti veelgi võimendada.


description: Jõuluvana mängimine on osade inimeste jaoks töö, milleks õpitakse, käiakse koolitustel ja millest saadud tulu ka ausalt deklareeritakse, kuid tihti on ka jõuluvanasid, kes toimetavad n-ö mustalt. Maksuamet soovitab ka neil uuel aastal oma tulud deklareerida. - DELFI

title: Jõuluvanad peavad samuti oma tulud deklareerima

maintext:
Jõuluvana mängimine on osade inimeste jaoks töö, milleks õpitakse, käiakse koolitustel ja millest saadud tulu ka ausalt deklareeritakse, kuid tihti on ka jõuluvanasid, kes toimetavad n-ö mustalt. Maksuamet soovitab ka neil uuel aastal oma tulud deklareerida.
Arvutuste põhjal käib Eestis tegutsevate jõuluvanade taskutest läbi kümneid tuhandeid eurosid. Maksuameti esindajate sõnul pole siiski tegu probleemse ametiga, seda eriti juhtudel, kui jõuluvana tänatakse kingitusega, mis ei too jõuluvanale kaasa maksukohustust, vahendab ERRi uudisteportaal "Aktuaalsete kaamerat".
Samas juhtis maksuamet tähelepanu, et inimesed, kes pakuvad teenust eraisikuna, eesmärgiga raha teenida, peavad füüsilise isiku tuludeklaratsioonis täitma lahtri 7.1, kuhu kantakse muud tulud.
Jõuluvanade maailmameistriks kroonitud jõuluvana Arre sõnul on tururikkumise kõrval probleemiks seegi, et nn haltuurajõuluvanad on pahatihti koolitamata, samas kui jõuluvanade ühendusse kuuluvad jõuluvanad saavad enda arendamiseks regulaarselt kokku. Viimati õpetati neile suhtlemist erivajadustega lastega.
"Ikka jõuluvanad omavahel suhtlevad ja õpivad ja toovad välja valupunkte, mida keegi on märganud, mida laps on küsinud, mida vastata lapsele, et ta tõesti teaks, et see jõuluvana, kes tema juurde tuleb, on see tõeline jõuluvana ja ei ole /.../ see odav jõuluvana, keda me ei tahaks näha, kes jõuluvana usku lastes vähendab. See on oluline asi," selgitas Arre.


description: Deutsche Bank peab maksma USA valitsusele 7,2 miljardit dollarit hüpoteeklaenudega seotud väärtpaberite ebakorrektse müügipraktika eest. - DELFI

title: Deutsche Bank sai 7,2 miljardi dollari suuruse trahvi


description: Täna suri raske haiguse tagajärjel tuntud Eesti ettevõtja ja ühiskonnategelane Ülo Pärnits. - DELFI

title: Suri tuntud ettevõtja Ülo Pärnits

maintext:
Täna suri raske haiguse tagajärjel tuntud Eesti ettevõtja ja ühiskonnategelane Ülo Pärnits.
Suvel 80. juubelit tähistanud majandusdoktor Pärnits oli Mainor Grupi nõukogu esimees ja suuromanik. Ülo Pärnits töötas Mainoris aastast 1972, teda teatakse kui Eesti esimese holding-firma loojat ja juhti alates 1979. aastast kuni tänaseni.
2006. aastal Valgetähe IV klassi teenetemärgi pälvinud Pärnits rääkis kuni surmani aktiivselt kaasa Eesti elu edendamises ja tema autoriteet ei piirdunud vaid majandus- ja juhtimisküsimustega. Ülo Pärnitsa näol oli tegemist Eesti Vabariigi majandusseadusandluse ühe looja, ettevõtluse arendaja ja kohaliku majandusmaastiku väljapaistva kujundajaga.
Taasiseseisvumise järgselt oli Pärnits üks Koonderakonna asutajatest ja selle majandusnõukoja esimees. Möödunud sajandi 80ndatel ja 90ndatel Eesti tippjuhtide taimelavaks olnud Mainori traditsioone jätkas Pärnits arendades ja viimastel aastatel ka rektorina juhtides Eesti suurimat ettevõtluskõrgkooli Mainor. 2010. aastal sai Ülo Pärnitsast Ernst & Youngi poolt asutatud Ettevõtja Elutööpreemia esimene laureaat.
Viimasel kümnendil oli Ülo Pärnitsa tegevuse nähtavaimaks osaks Tallinnas Baltimaade suurima ärilinnaku Ülemiste City arendamine. Mõni kuu tagasi avati tema osalusel Ülemistel Eesti suurima kontorihoone – Öpiku maja – esimene etapp. Linnakus tegutsevate ettevõtete aastakäive on täna kokku juba 1 miljard eurot ning igapäevaselt töötab seal 8 000. Nagu alati – unistas, mõtles ja tegutses Pärnits suurelt ning linnaku arenguplaanidest on tänaseks ellu viidud tegelikult vaid 15 protsenti. Ülemiste City jaoks on see kõik alles algus.
Ajalukku läks Ülo Pärnits ka ajalehe Äripäev ühe asutajana. Koos Rootsi meediakontserniga Bonnier 1989. aastal asutatud Äripäevas müüs Pärnits oma osaluse 1997. aastal. Müügist saadud miljonid võimaldasid Mainoril tasuda Dvigateli erastamise eest ning panna alus Baltimaade suurima ärilinnaku Ülemiste City rajamisele.
Ülo Pärnitsat jäävad leinama poeg ja tütar peredega. Ärasaatmine toimub 27. detsembril kell 14.00 Tallinnas Ülemiste City restoranis Dvigatel aadressil Lõõtsa 6. Alates 22. detsembrist asub Ülemiste Citys Öpiku maja (Valukoja tn 8) fuajees raamat järelhüüeteks.


description: Baltimaade tänavune aasta majandustehing, Nordea ja DNB Balti üksuste liitmine, mahuks Soomes napilt viie mahukama tehingu hulka. - DELFI

title: Baltimaade tänavune suurtehing saaks Soomes viienda koha


description: Eestis ei ole ärikeeld levinud praktika ja isegi keelu saamise tagajärjel on võimalik tegevust jätkata nii, et isik ei ole küll formaalselt äriühingu juhtorgani liige, kuid on äriühingu nn faktiline juht. - DELFI

title: Mis seisab Riito Ehituse ja ärikeelu vahel?

maintext:
Eestis ei ole ärikeeld levinud praktika ja isegi keelu saamise tagajärjel on võimalik tegevust jätkata nii, et isik ei ole küll formaalselt äriühingu juhtorgani liige, kuid on äriühingu nn faktiline juht.
Riito Ehitus AS suhtes algatati saneerimismenetlus alltöövõtjatele tekkinud võlgade tõttu. Tegemist on juhatuse liikme Toomas Trompi endise ettevõtte Facio käekirjaga, mille kaks aastat kestnud pankrot lõpetati suvel raugemise tõttu ehk 20 võlausaldajat ei saanudki oma raha tagasi.
Riito Ehituse juhatusse kuulub Toomas Trompile lisaks Erik Liiv, kes on ka Sand Ehituse tegevjuht, kusjuures kaks ettevõtet on viimasel aastal võitnud ühispakkujatena 10 riigihanget. Riito Ehituse nõukogu esimees on äri- ja finantsnõustaja ning erakondade rahastamise järelvalve komisjoni esimees Ardo Ojasalu, kes on detsembri algusest ka minister Urve Palo nõunik.
Facio ehitusfirma kaks juhatuse liiget Riho Kalve ja Kaido Saveljev said ärikeelud ning tekib küsimus, miks ei rakendata ärikeeldu tihemini? Advokaadibüroo GLIMSTEDT partneri Indrek Leppiku sõnul saab äriühingu juhi tegevust piirata ärikeeluga juhul, kui ettevõtte suhtes on algatatud pankrotimenetlus. „Samas on isegi ärikeelu saamise tagajärjel võimalik tegevust jätkata nii, et isik ei ole küll formaalselt äriühingu juhtorgani liige, kuid on äriühingu nn faktiline juht. Selle jaoks kasutatakse juhatuse liikmetena oma tuttavaid või nn tankiste, kes täidavad faktilise juhi antud korraldusi.“
Riito Ehituse korral võib järelikult ärikeeld tulla kõne alla kui saneerimine läbi ei lähe ning ettevõte läheb pankrotti. Äriühingu faktilise juhi osas on ajakirjanduses varasemalt esitatud kahtlusi, et Riito Ehituse kaudne omanik oli Luxemburgis asuva Baltic Construction Group S.A kaudu Riho Kalve.
Kuidas takistada äriühingute juhte, kes on süstemaatiliselt viinud ettevõtteid pankrotti?
Küsimusele, kuidas on võimalik ebaausate ettevõtjate tegevust lisaks ärikeelule piirata, vastas advokaadibüroo GLIMSTEDT jurist Jüri-Karl Leppik, et vastuseks võib olla ettevõtluskeeld. „Ettevõtluskeelu eesmärgiks on tähtajaliselt kõrvaldada ettevõtlusest isikud, kes ei osale ettevõtluses ausalt. Selle puhul on piiratud isikute tegutsemine ka äriühingu faktilise juhina. Samas on ettevõtluskeeldu võimalik määrata lisakaristusena üksnes teatud kuritegude eest süüdimõistmise järgselt: kelmus, usalduse kuritarvitamine, altkäemaksu andmine või vahendamine, mõjuvõimuga kauplemine, avaliku usalduse vastane kuritegu või majandusalane kuritegu.“
Kas alltöövõtjate nö „tasuta“ palkamine kuulub kuriteo alla ning mis on alltöövõtjate võimalused? „Jah, kelmuse kuriteokoosseisule võib vastata ka alltöövõtjate kaasamine teadmises, et neile ei kavatseta üldse maksta või makstakse palju vähem kui lubatud, kuid seda tuleb igal üksikul korral asjaoludele vastavalt hinnata. Juhul, kui alltöövõtjal on kahtlus, et teda on petetud, on tal võimalik esitada politseisse või prokuratuuri kuriteoteade. Lisaks sellele, et kuriteo tunnuste esinemisel arutatakse petturist äriühingu ja äriühingu juhtorgani liikmete süüd ja karistamist, on alltöövõtjal võimalik kriminaalmenetluses esitada riigilõivuvabalt tsiviilhagi enda nõuete rahuldamiseks ning tõendite kogumisel abistavad politsei ja prokuratuur. Sarnaselt pankrotimenetluseaegse ärikeeluga, on võimalik kriminaalmenetluse ajaks kahtlustatav või süüdistatav ametist kõrvaldada, sarnaselt Edgar Savisaare ametist kõrvaldamisega,“ sõnas Jüri-Karl Leppik.
Advokaadibüroo GLIMSTEDT nõustab ärikliente muu hulgas majandus- ja ametialaseid kuritegusid puudutavates vaidlustes ning maksejõuetusõigusega seonduvates küsimustes


description: Kinnisvarakool OÜ üürikoolituse lektor Tõnu Toomparki sõnul on tõde selles, et enamasti maksavad välismaalased keskmisest pisut kõrgemat üürihinda, kuid seda ka keskmisest märksa parema kauba eest. - DELFI

title: Rikkaks üüriäris: kas välismaalaselt saab küsida kõrgemat üürihinda?

maintext:
Kinnisvarakool OÜ üürikoolituse lektor Tõnu Toomparki sõnul on tõde selles, et enamasti maksavad välismaalased keskmisest pisut kõrgemat üürihinda, kuid seda ka keskmisest märksa parema kauba eest.
"Sageli eeldavad üürileandjad, et välismaalased on kohalikest toredamad ja jõukamad ning nad on valmis maksma kohalikest murumütsiga üürnikest kõrgemat üürihinda. Pole harv, kui oodatakse, et välismaalased on rumalad, kes on nõus maksma üürihinda oluliselt üle kohaliku keskmise turutaseme," kirjutas käsiraamatu “Korter üürile – närvesööv hobi või rikkuse allikas?” autor Tõnu Toompark Adaur.ee blogis.
"Paraku on üüripakkumised portaalides kättesaadavad nii kohalikele, kui piiritagustele üürnikele. Sageli otsivad välismaalastest üürikorteri otsijad endale maakleri, kes on kohaliku turuinfoga rohkemal või vähesemal määral kursis."
"Tegelikkus ongi see, et sageli ootavad lääne poolt tulevad välismaalased hoopis, et Eestis on võimalik ühiselamu toa hinnaga saada üürile luksuslik kesklinnakorter."
"Tõde on selles, et enamasti tõesti maksavad välismaalased keskmisest pisut kõrgemat üürihinda, kuid seda ka keskmisest märksa parema kauba eest. Ehk siis välismaalased soovivad keskmisest kvaliteetsemat hoone ja korteri kvaliteeti."
"Välismaalastest üürnike puhul tasub silmas pidada, et üürileandja küsiks piisavalt suure tagatisraha, et katta üürimaksetega probleemide ilmnemisel võimalikult palju saamata jäänud üüritulust ja tasumata jäänud kõrvalkuludest."
"Võlaõigusseadus lubab üürnikult küsida tagatisraha maksimaalselt kuni kolme kuu üüri ulatuses. Hakata suure ilma pealt võlgujäänud välismaalast otsima on suhteliselt lootusetu ettevõtmine, mis toob endaga kaasa pigem kulu kui tulu," kirjutas ta.


description: Helsingi Pasila linnaossa kerkib uusarendus, mis hõlmab endas Soome suurimat kaubamaja, hotelli ja nende juurde kuuluvat kaht kortermaja ning parkimismaja. Lisaks plaanib Helsingi linn rajada keskuse juurde 3000 elanikule kortermajad, muutes nii uueks ka Pasila vana raudteekompleksi. Kokku üle miljardi euro suurune investeering hõlmab ka Pasila ühistransporditerminali renoveerimist. - DELFI

title: FOTOD: Helsingi ehitab miljardi euro eest uut kesklinna

maintext:
Foto: Tripla by YIT
Tripla keskus Helsingis Foto: Tripla by YIT
Helsingi Pasila linnaossa kerkib uusarendus, mis hõlmab endas Soome suurimat kaubamaja, hotelli ja nende juurde kuuluvat kaht kortermaja ning parkimismaja. Lisaks plaanib Helsingi linn rajada keskuse juurde 3000 elanikule kortermajad, muutes nii uueks ka Pasila vana raudteekompleksi. Kokku üle miljardi euro suurune investeering hõlmab ka Pasila ühistransporditerminali renoveerimist.
Täna sõlmis ehitusfirma YIT lepingu ehitamaks Tripla projekti osana 2020. aastaks valmis 430 toaga hotelli, millest saab Soome suurim majutusasutus ja mida hakkab opereerima Sokotel OY. Hotell asub lähedal suurtele turismi- ja meelelahutuskohtadele nagu Hartwall Arena ja Messukeskus.
Pasilasse on kerkimas riigi suurim ostukeskus Mall of Tripla, mille ehitamiseks (koos parkimismajaga) kulub 600 miljonit eurot ja millest peaks saama „Helsingi uus kesklinn".
Sellest 300 miljonit laenuraha on pankade konsortsium eesotsas Euroopa Investeerimispangaga (130 miljonit) juba heaks kiitnud ning Tripla puhul on tegemist ühe nn Junckeri investeerimisplaani projektiga. See võimaldab suurehitusele parematel tingimustel laenu ja Euroopa Komisjoni poolt pangale garantiisid.
Teisteks pankadeks on Põhjamaade Investeerimispank (100 miljonit eurot), Danske ja Handelsbanken kumbki 35 miljoni euroga.
Ostukeskus on kavandatud liginullenergiamajana ning seal rakendatakse kõige uuemaid taaskasutuse, veesäästu ja jäätmekäitluse põhimõtteid, mistõttu liigitub projekt energiasäästu valdkonda ning läheb seetõttu hästi kokku Junckeri investeerimiskavaga.
Lisaks Helsingi linnavalitsuse ehitusplaanidele, tahab ka YIT ehitada kaks kortermaja. 12-korruseliste tornmajade ehitus algab 2018. aastal.


description: LHV pensionifondid on tuleviku suhtes konservatiivselt positsioneeritud. Viimasel ajal on meie meeskond teinud peamiselt tööd investeerimisvõimaluste otsimisel Eestis, Lätis ja Leedus. Piirkonna keskmisest väiksem võlakoorem tähendab ka väiksemat riski, kirjutab LHV pensionifondide juht Andres Viisemann värskes LHV pensionifondide ülevaates. - DELFI

title: Viisemann: kahtlustan, et meiegi poliitikutel võib olla kiusatus osta majanduskasvu kasvava võlaga

maintext:
LHV pensionifondid on tuleviku suhtes konservatiivselt positsioneeritud. Viimasel ajal on meie meeskond teinud peamiselt tööd investeerimisvõimaluste otsimisel Eestis, Lätis ja Leedus. Piirkonna keskmisest väiksem võlakoorem tähendab ka väiksemat riski, kirjutab LHV pensionifondide juht Andres Viisemann värskes LHV pensionifondide ülevaates.
Ma küll kahtlustan, et meiegi poliitikutel võib olla kiusatus osta majanduskasvu kasvava võlaga, kuid meil on veel mõnevõrra ruumi tasemeni, kus võlg muutub pidurdavaks.
Ma väga loodan, et enne, kui minnakse rahvusvahelistelt turgudelt raha laenama, mõeldakse hästi läbi, kuhu investeerida ja mille peale kulutada, et investeering toodaks meile ikka tulu, mitte pidevat kulu. Samuti oleks soodne ja meie riigis lausa revolutsiooniline lähenemine see, kui kõigepealt kasutataks ära kohalikud ressursid. Milleks maksta intresse välisinvestoritele, kui kohalikud pangad ja pensionifondid peavad ise peale maksma, et hoida raha Euroopa Keskpangas?


description: Vene turistid saabusid täna lõuna paiku Moskva rongiga Tallinna Balti jaama. - DELFI

title: FOTOD: Vene turistid saabusid Moskva rongiga Tallinna


description: Donald Trump tähendab uut ajastut kullale. - DELFI

title: Trumpi säutsud panevad kulda armastama


description: Rahandusministeeriumi hinnangul peab maanteeamet Euroopa Liidule tagasi maksma enam kui miljon eurot, kuna amet valis Tartu läänepoolse ümbersõidu esimesel ehitusalal vale hankeliigi. Sama hinnang ähvardab ka Keila-Paldiski teelõigu hanget, kirjutab ERR Uudised. - DELFI

title: Audit: maanteeamet peab toetusrahad EL-ile tagasi maksma

maintext:
Rahandusministeeriumi hinnangul peab maanteeamet Euroopa Liidule tagasi maksma enam kui miljon eurot, kuna amet valis Tartu läänepoolse ümbersõidu esimesel ehitusalal vale hankeliigi. Sama hinnang ähvardab ka Keila-Paldiski teelõigu hanget, kirjutab ERR Uudised.
Rahandusministeeriumi auditi hinnangul peab maanteeamet tagasi maksma enam kui miljon eurot Euroopa Liidu raha. Nimelt pidanuks amet korraldama Tartu läänepoolse ümbersõidu esimese ehitusala tarbeks rahvusvahelise hanke, korraldati aga riigisisene. Peagi valmiv teine audit võib tagasinõutava summa kahekordistada, sest sama viga on tõenäoliselt tehtud ka teisel objektil.
Tartu läänepoolse ümbersõidu esimene ehitusala on sisuliselt kahekilomeetrine teelõik Tartu linna ja Tähtvere valla piiril. Ilmatsalu ringist Raja tänavani kulgeva lõigu korrastamiseks kulus maanteeametil üle nelja miljoni euro, millest suurem osa tuli EL-i vahenditest.
See on aga vaid väike osa suurest Tartu läänepoolse ümbersõidu projektist. Nii korraldatigi umbes samal ajal ehk 2014. aasta kevadel koos esimese ala ehitamise hankega ka viienda ehitusala hange. See puudutas samuti umbes kahekilomeetrist teelõiku Tallinna-Tartu-Võru-Luhamaa maanteel.


description: Olerexi juhatuse liikme Alan Vahti avameelsed kütuste maailmaturul ning selle seotult ka jaeturul toimuvate sündmuste analüüs ja prognoosid on toonud toimetusele rohkelt tagasisidet ja arvamusi, justkui oleks tuleviku hinnamuutuste prognoosimises konkurentidele käitumissuuniste andmist ning seega tegemist kartellikokkuleppe tunnustega. Mida arvab konkurentsiamet? - DELFI

title: Kütusemüüjad prognoosivad hinnatõusu. Mida arvab konkurentsiamet?


description: Aasta tõi kaks uut tööjõuvajaduse prognoosi: üks kajastab praegust seisu, teine vaatab tulevikku. - DELFI

title: Kes ja kus saab uuel aastal tööd? Vastata aitavad värsked prognoosid

maintext:
Aasta tõi kaks uut tööjõuvajaduse prognoosi: üks kajastab praegust seisu, teine vaatab tulevikku.
Kas ajakirjanikel jagub järgmise 12 kuu jooksul tööd? Kas leidub piisavalt tööandjaid, kes neid vajavad, või on mõistlik elule uus suund anda?
Hiljuti töötukassas valminid tööjõubaromeeter näitab, et Harjumaal ja Tallinnas on ka tuleval aastal oodata tublit kirjameeste ülejääki. Erialast tööd on neil raske olnud leida juba mõnda aega: tänavu oktoobris märkis 92 end töötukassas arvele võtnud inimest oma viimaseks tegevusalaks ajakirjanduse. Tööd aga oli sama üheksa kuu jooksul saanud 20 endist ajakirjanikku.


description: Ajujahi 30 parema idee hulka jõudnud Avionica meeskonna soov on ehitada droonidele spetsiaalseid raadiosaatjaid ehk transpondreid ning seeläbi teha droonid nähtavaks nii lennuliikluskeskusele kui teistele liiklejatele. - DELFI

title: VIDEO: Ajujahi TOP30 hulka jõudnud Avionica: kas droonide lennuliikluskeskus?


description: Vene ettevõte MegaFon, mille kaasomanik on Rootsi telekomfirma Telia, plaanib osta 740 miljoni dollari eest Mail.ru osakuid. - DELFI

title: Venemaa miljardär tahab osta Mail.ru

maintext:
Vene ettevõte MegaFon, mille kaasomanik on Rootsi telekomfirma Telia, plaanib osta 740 miljoni dollari eest Mail.ru osakuid.
Venemaa üks mõjukamaid ärimehi, Ališer Usmanov, on otustanud osta 740 miljoni dollari eest firma Mail.ru osakuid MegaFon PJSC jaoks. Plaanis on osta 33,4 mljonit osakut, mis annavad ettevõttes umbes 64% hääletusõiguse.
Usmanovi firma MegaFoni kaasomanik on Rootsi mobiilsideoperaator Telia. MegaFoni jaoks on ost samm edasi, sest tiheda konkurentsi tõttu on majanduskasv viimastel aastatel seisma jäänud. Mail. ru abil plaanitakse parandada sisupakkumst sotsiaalvõrgustikes ja arvutimängudes.
MegaFon loodab, et Telia toetab Mail.ru ostu 20. jaanuri kohtumisel, sest tehing tahetakse sõlmine järgmise aasta esimeses kvartalis.


description: Euroopa Komisjoni kaubandusdirektoraadi peadirektori Signe Ratso sõnul on kaubanduslepete vastu tihti riigid, kes ei suuda vajalikke reforme teha ja leiavad siis raskes olukorras n-ö välissüüdlase. - DELFI

title: Ratso: Kanada võiks toidutootjatele olla Venemaa turu alternatiiv

maintext:
Euroopa Komisjoni kaubandusdirektoraadi peadirektori Signe Ratso sõnul on kaubanduslepete vastu tihti riigid, kes ei suuda vajalikke reforme teha ja leiavad siis raskes olukorras n-ö välissüüdlase.
EL-i ja USA kaubandusleppe tulevik on pehmelt öeldes ebamäärane, sest Donald Trump on vihjanud lepete ülevaatamisele. Peale selle töötavad kaubanduslepetele ja komisjoni suurtele plaanidele vastu Euroopa enda riigid. Kuidas teie töö selles olukorras välja näeb?
Euroopa Liidu ja Kanada vahel sõlmitud CETA kaubandusleping on esimene G7 liikmega. Praeguses majanduspoliitilises olukorras on väga oluline, et EL jätkab kaubanduslepinguid ja muud kavandatud tööd, pakkudes võimalikku vastukaalu sellele, mis võib meid pärast USA uue administratsiooni tööle asumist oodata. Jah, oleme saanud palju kriitikat, näiteks lepete protsessi läbipaistmatuse kohta. Oleme kriitikale vastanud sellega, et kõik positsioonid, dokumendid ja tekstid on meie kodulehel avalikult kättesaadavad. Kõik saavad neid lugeda, ka Kanada lepet koos kõigi lisade ja selgitustega, milles lepete vastased on olnud kriitilised. Meie kaubandusvolinik Cecilia Malm-ström käis äsja läbi palju riike, kus parlamentides selgitustööd tehti. Komisjon on debatis väga aktiivne.


description: Maailma vanim ja ühtlasi Itaalia suuruselt kolmas pank teatas, et kapitaliga on lood kehvad, kirjutab BBC. - DELFI

title: Maailma vanimal pangal jätkub kapitali neljaks kuuks

maintext:
Maailma vanim ja ühtlasi Itaalia suuruselt kolmas pank teatas, et kapitaliga on lood kehvad, kirjutab BBC.
1472. aastal asutatud Monte dei Paschi di Siena teatas, et tuleva aasta aprilliks võib pank joosta rahast tühjaks, kasutades ära kogu 11 miljardi eurose kapitali. Pank teatas, et kui nad saaksid veel raha juurde, siis tuleva aasta maiks suudaksid nad põletada 15 miljardit eurot. Varem oli panga hinnang, et senise kapitaliga saab hakkama 11 kuud.
Eile peatati pangaaktsiaga kauplemine, kui see oli kukkunud päevaga 12 protsenti. Arvati, et pank teatab hiljem, et panga kapitali kaasamine ebaõnnestub. See tähendaks lõppu lootusele, et omanikud päästavad panga. Siis peaks riik hakkama panka päästma.
Aktsia hind tõusis täna, kuna lehed spekuleerisid, et riigi päästeplaaniga võib minna kaks kuni kolm kuud. Itaalia parlament autoriseeris valitsust kasutama pangandusse sekkumiseks 20 miljardit eurot. Pangapäästefondi saaks kasutada ka teiste pankade päästmiseks, kuid on oht, et riigi poolse päästmisega rikutakse Euroopa Liidu reegleid.
Ajaleht Il Sole 24 Ore kirjutas allikale viitamata, et panga päästmise plaan näeb ette mitmes järgus panga päästmist.
Juulis kukkus pank läbi pankade stressitestis, kuna pank on täis halbu laene, mida kliendid ei suuda tasuda. Sellest asjast on panga olukord muutnud aina halvemaks. Itaalia uus peaminister Paolo Gentilonio ütles, et ta ei lase pangal hävida, kartes, et kollaps lööks rängalt kogu Itaalia halbade laenude käes maadlevat pangandust.


description: Peamiselt konveiereid tootva Eesti masinatööstusettevõtte Technobalt omanikud ostsid detsembris poole nafta- ja avameretuuleparkide seadmeid valmistavast aktsiaseltsist E-Profiil. - DELFI

title: Eesti konveieritootja ostis poole naftatööstuse seadmete valmistajast


description: Soomes erineb töötute abiraha olenevalt varem peetud ametist ligi kaks korda. Enim abiraha saavad ka tööl olles kõrgemat palka saanud juristid ja arstid. - DELFI

title: Töötu põli Soomes: jurist saab kaks korda enam abiraha kui müüja


description: Konkurentsiamet nõuab Elektrilevilt võrgutasu vähendamist 6,7%, mis peaks keskmisele kodutarbijale kaasa tooma elektri lõpphinna 3,6-protsendise languse. - DELFI

title: Konkurentsiamet: Elektrilevi peab võrgutasusid vähendama

maintext:
Konkurentsiamet nõuab Elektrilevilt võrgutasu vähendamist 6,7%, mis peaks keskmisele kodutarbijale kaasa tooma elektri lõpphinna 3,6-protsendise languse.
Konkurentsiamet tuvastas, et Elektrilevi OÜ rakendatavad võrgutasud ei ole kulupõhised ning tegi ettevõtjale 22.detsembrils sellekohase ettekirjutuse, teatas amet.
Peamine põhjus, miks võrguteenuse hind peab langema, on ameti teatel võrgukadude vähenemine. Praeguseks on võrgukaod on vähenenud 4,5 protsendini, sellele on märkimisväärselt kaasa aidanud ka kaugloetavatele arvestitele üleminek.
Samuti mõjutab hinna langust kadude elektri hinna vähenemine, sest võrreldes eelnevate aastatega on elektri börsihind oluliselt langenud, teatas amet.
Kolmas põhjus, miks võrgutasu peab alanema, on langenud intressimäärad, mis on alus ettevõtja teenitava kasumi arvutamisel, märkis konkurentsiamet.
Konkurentsiamet ootab jaanuari lõpuks osaühingult Elektrilevi taotlust, millega esitatakse ametile kooskõlastamiseks kulupõhised võrgutasud.


description: Sellel aastal on USA hittreklaamides kasutatud kassahitti "Rogue One: Tähesõdade lugu", jõuluvana ning Frankensteini koletist. - DELFI

title: Vaata, mis reklaamid varastasid sellel aastal jõulud

maintext:
Sellel aastal on USA hittreklaamides kasutatud kassahitti "Rogue One: Tähesõdade lugu", jõuluvana ning Frankensteini koletist.
Jõulureklaamid on vallutanud kõik telerid ning sellel aastal on ameeriklaste lemmikuks patareifirma reklaamiklipp ning teisel kohal Amazoni klipp preestrist ja imaamist. Reklaamides on kasutatud kassahitti "Rogue One: Tähesõdade lugu", klassikalist jõuluvana ning Frankensteini koletist, vahendas portaal CNBC.
1. Duracell - kuidas mässulised päästsid jõulud?
2. Amazon - preester ja imaam kohtuvad, et juua tass teed
3. Hallmark - erakordsed kaardid
4. Kohl's - kingi veidi rohkem: Charlene
5. Amazon - jõulukingid
6. Apple - Frankie pühad
7. Coca-Cola - cola jõuludeks
8. Khol's - kingi veidi rohkem: nukk
9. Pillsbury Baking – jõulud
10. Petsmart - ärka üles


description: Ebavõrdne sissetulek rikaste ja vaeste vahel võib Rahvusvahelise Tööorganisatsiooni uue raporti alusel lüüa lõkkele natsionalismi tõusu. - DELFI

title: Palgalõhe Euroopa firmades võib küündida sajakordseks

maintext:
Ebavõrdne sissetulek rikaste ja vaeste vahel võib Rahvusvahelise Tööorganisatsiooni uue raporti alusel lüüa lõkkele natsionalismi tõusu.
10% Euroopa kõige rikkamatest elanikest teenivad sama palju kui 50% kõige vaesematest elanikest, selgitas Rahvusvaheline Tööorganisatsiooni (ILO) raport, kirjutas Guardian.
Raportis uuriti globaalseid palgatrende, et vaadelda sissetulekute ebavõrdsust ettevõtete sees ning erinevate ettevõtete vahel. Uuringus selgus, et erinevate ametikohtade palgalõhele on lisaks suured erinevused ka meeste ja naiste palkade vahel, eriti tipptaseme positsioonidel, kus tippjuhist mees võib teenida 50% rohkem kui tippjuhist naine.
ILO uuring avastas ka seda, et 80% ettevõtte töötajatest saavad firma keskmisest väiksemat palka, sest kõrgepalgalised lükkavad skaala paigast ära. Näiteks kui võtta suurima palgavahega ettevõtted, siis töötajatest kõige madalama palga saajad teenisid keskmiselt 7.10 eurot tunnis ning 1% kõige enim teenivatest ttöötajatest sai 844 eurot tunnis ehk palga erinevus oli 118 kordne.
ILO tegevdirektor Guy Ryder ütles, et ebavõrdne sissetulek võib lüüa lõkkele natsionalismi tõusu. "Peale seda kui Donald Trump võitis globaliseerumise vastase seisukohaga presidendivalimised ja UK hääletas Brexiti poolt, tundsid inimesed, et said praeguselt majandussüteemilt "toore tehingu". Palkade erinevus on tõusuteel just suurtes ettevõtetes, kus 1% kõige kõrgema palga saajatest jätab ülejäänud kaugele seljataha."


description: 20. jaanuaril korraldab BiggerBe teenusedisaini seminari, mille peaesinejaks on teenusedisaini professor ja Service Design Networki president Birgit Mager. Teenusedisaini on nimetatud 21. sajandi ärivaldkonnaks ja Forrester Research on öelnud, et soovides püsida konkurentsis, on teenusedisain oskus, mis peab olema igal firmal selge järgmise seitsme aasta jooksul. - DELFI

title: Mis on teenusedisain ja milleks see vajalik on?

maintext:
20. jaanuaril korraldab BiggerBe teenusedisaini seminari, mille peaesinejaks on teenusedisaini professor ja Service Design Networki president Birgit Mager. Teenusedisaini on nimetatud 21. sajandi ärivaldkonnaks ja Forrester Research on öelnud, et soovides püsida konkurentsis, on teenusedisain oskus, mis peab olema igal firmal selge järgmise seitsme aasta jooksul.
Mis on teenusedisain?
Teenusedisaini tuntakse mitme erineva nime all. Ameerikas öeldakse pigem customer experience design (kliendikogemuse disain). Kasutatakse ka väljendeid UX või user experience design (kasutajakogemuse disain), disainmõtlemine, disainijuhtimine, kliendikeskne arendus jne.
Kõigil neil on ühine osa see, et lähtutakse inimeste reaalsetest vajadustest. Testitakse ja arendatakse kiiresti, rakendades tootedisainist tuttavaid protsesse, mida siiani on kasutatud materiaalsete esemete loomiseks, immateriaalsete kogemuste kujundamiseks.
Disainiprotsess töötab ümberpööratult tavalisele arendusprotsessile. Teenust disainitakse lõpust alguse poole ja iteratiivselt. Kasutatakse katse-eksitusmeetodit, et jooksvalt erinevaid hüpoteese kinnitada või ümber lükata.
Algsisendiks on teenusedisaini puhul see, kuidas klient tegelikult käitub ja lõppeesmärgiks soov pakkuda kliendile midagi, mis toimib nii, nagu ta eeldab, et see peakski toimima, selle asemel, et anda üle midagi koos õpetusega, kuidas seda kasutada. Teiste sõnadega, tsiteerides Elon Muski: „kui toode vajab kasutusjuhendit, on see juba katki”.
Seotud lood: Apollo valiti maailma parima teenusekontseptsiooniga ettevõtteks
Põhjus, miks teenusedisain nii oluline on, on see, et kliendikogemus luuakse kontaktis teenusepakkujaga. Selle kogemuse kvaliteet sõltub sama palju kliendi ootustest kui teenusest endast. Maailmas, kus kvaliteet kui selline on juba universaalne ja kus nii sinu ettevõte kui ka sinu konkurendid ütlevad sama asja sama asja kohta samal ajal, on kliendi ootustest arusaamine ning nendele hästi disainitud teenuse pakkumine kriitilise tähtsusega konkurentsieeliseks.
Kliendid on eksperdid oma igapäevases elus ning teenus, mida neile pakutakse, peab sellese sobituma ja sellele väärtust lisama. Arusaamine kliendi teekonnast vajaduse tekkimisest kuni selle rahuldamiseni, mitte ainult tehingu toimumise hetkel, muudab teenusedisaini sisuliselt ka äriarenduse metoodikaks.
Miks pole sellest midagi kuulda olnud, kui see nii oluline on?
Teenusedisain on kvalitatiivne töömeetod. Tööprotsesse illustreeritakse ja visualiseeritakse, kuid reeglina Excelisse ei panda. Intervjuusid tehtakse süvitsi, mitte aga suure arvu inimestega. Kasutatakse antropoloogilisi uurimismeetodeid, mitte ankeete. Kuna inimesed ei oska niikuinii vastata küsimusele: „Mida soovite?”, siis tuleb pigem jälgida nende käitumist. Miks ostetakse asju? Mida nendega tehakse? Kuidas ostetu kohandatakse oma vajadustele vastavaks ja nii edasi?
Selleks, et ühte teenust parandada, tuleb sügavuti aru saada kliendist ja tema motivatsioonist. See eeldab empaatiat ja julgust seada küsimuse alla kõik ettevõtte siiani kehtinud põhimõtted. Selle asemel, et eeldada, et me juba teame, mida kasutajad arvavad ja vajavad, on teenusedisaini protsessi esimene samm aru saada ja defineerida, mis nende tegelik vajadus ja probleem on. Ehk selle asemel, et millegi suhtes otsuseid teha, alustame küsimusega: „Mille suhtes peaks üldse midagi otustama?”
Teenusedisaini rakendamine ettevõttes eeldab juhatuse kaasatust ja valmisolekut kogu organisatsiooni muuta – tõsta kasvõi pea peale kogu tegevusahel ja tagada koostööd kõikide osakondade vahel, isegi kui seda pole kunagi varem tehtud. Teenuse parandamine on iseenesest lihtne. Selle paranduse jätkusuutlikuks muutmine aga päris keeruline. Seepärast pole sellest ka palju kuulda, sest ettevõtteid, kes tegelikult on valmis muutuma kliendikeskseks, pole just jalaga segada.
Apollo
Apollo oli kunagi lihtsalt raamatupood. Oli olemas ka Videoplanet, mis rentis filme ning Filmipood, mis müüs neid. Kõik olid eraldiseisvad päris poed, mis sattusid ajapikku digitaalse revolutsiooni hammasrataste vahele. Selle asemel, et sellega leppida, taasleiutas Apollo ennast ning muutis täielikult seda, kuidas inimesed oma vaba aega sisustasid.
Apollo on end järjepidevalt disaininud oma kliendi vaatevinklist, pakkumaks talle võimalikult head, unikaalset ja meeldejäävat kogemust, mitte lihtsalt selleks, et müüa raamatuid või filme. Apollo ja tema klientide puutepunktide kaardistamine andis ülevaate organisatsiooni võimekusest ning klientide vaatest pakutavatele toodetele ja teenustele.
See kinnitas, kui oluline on liikuda uuele mudelile, sest võimalused kogemuste ja meelelahutuse pakkumiseks inimestele on tehnoloogia arenedes muutunud palju avaramaks kui vaid poekeskkond. Protsessi tulemusena on Apollo kasvatanud klientide arvu, külastuste sagedust ja ka keskmise ostukorvi maksumust. See õnnestus Apollol erinevate meelelahutusbrändide ja müügiorganisatsioonide üheks terviklikuks kogemuseks muutmise kaudu — oma mahlabaari loomine kino- ja meelelahutusmaailma oli järgmine loogiline samm.
Seega on Apollo hea näide kliendikesksest organisatsioonist, mille juhid, meeskond ja partnerid on julgenud katsetada ja leidnud viisi, et arendada raamatupoest Eesti suurim meelelahutuse, emotsioonide ja kogemuste sihtpunkt.
Seminarile registreerumiseks kirjuta jane.partelpoeg@biggerbe.com


description: Meediaettevõte Modern Times Group (MTG), millele kuuluvad muu hulgas telekanalid TV3 ja TV6 Skandinaavias ja Baltimaades, üritab oma traditsioonilistele TV-kanalitele ostjat leida, kirjutas Rootsi väljaanne Resumé. - DELFI

title: Rootsi meedia: TV3 omanikfirma püüab telekanalitest lahti saada

maintext:
Meediaettevõte Modern Times Group (MTG), millele kuuluvad muu hulgas telekanalid TV3 ja TV6 Skandinaavias ja Baltimaades, üritab oma traditsioonilistele TV-kanalitele ostjat leida, kirjutas Rootsi väljaanne Resumé.
Resumé allikate kohaselt ringleb MTG vabalevikanalite müügiprospekt turgudel juba kevadest. Prospekt sisaldab allikate teatel kõiki kolme Skandinaavia TV-kanalit: TV3, TV6 ja TV10, kuid mitte tasulisi kanaleid ega Viaplayd. Samuti olevat müügis Baltimaade vabalevikanalid ja MTG äritegevus Bulgaarias.
"Kuulujutte ja spekulatsioone me ei kommenteeri," ütles Rootsi väljaandele MTG kommunikatsioonijuht Jessica Sjöberg.
Tänavu müüs MTG maha juba oma operatsioonid Venemaal ja Aafrikas, nüüd on päevakorras Tšehhi TV-kanalite müük.
MTG tegevjuht Jørgen Madsen Lindemann teatas viimases kvartaliaruandes, et ettevõtte strateegia on keskenduda globaalsele trendile, kus vaatajad kolivad üha enam internetti, mobiilsetesse platvormidesse ning nõudluspõhistesse (on-demand) kanalitesse. Ta mainis ka, et MTG investeeringute portfell vaadatakse sellest lähtuvalt üle - mis kaude öelduna tähendabki traditsiooniliste TV-kanalite müükipanekut.
Sel aastal ongi MTG tegelenud digitaalsete spordikanalite arendamisega ning ostnud kokku kalleid näitamisõigusi, näiteks Inglise jalgpalli kõrgliiga oma, kirjutas Resumé.
Resumé teatel võib MTG-l olla aga raske ostjat leida, seda enam, et allikate hinnangul on telekanalite eest küsitav hind liiga kõrge.


description: Nokia kaebas Apple'i kohtuse 40 tehnoloogiapatendi rikkumise pärast kokku 11 erinevas riigis. - DELFI

title: Nutitelefonide patendisõda: Nokia kaebas Apple'i kohtusse

maintext:
Nokia kaebas Apple'i kohtuse 40 tehnoloogiapatendi rikkumise pärast kokku 11 erinevas riigis.
Nokia on alustanud kohtuvaidlusi 11 erinevas riigis, sest Apple'i tooted
on väidetavalt rikkunud 40 Nokia patenti, kirjutas Bloomberg.
40 rikutud patenti puudutavad näiteks ekraane, tarkvara, antenne, kiibiseadmeid ja video kodeerimist. Nokia on pöördunud õiguse saamiseks kohtutesse Saksamaal, Soomes, Suurbritannias, Itaalias, Rootsis, Hispaanias, Hollandis, Prantsusmaal, Hong Kongis, Jaapanis ja USA-s.
"Apple allkirjastas 2011. aastal litsentsi, mis lubas kasutada teatud pantente Nokia portfellist, kuid peale seda on firma tagasi lükanud Nokia litsentsipakkumised teiste patendeeritud leiutiste osas, mida kasutavad mitmed Apple'i seaded," teatas Nokia.
Apple'i esindajate sõnul on Nokia keeldunud oma patentide litsenseerimisest mõistlikul kujul. "See on kaitsetaktika, et raha välja pressida. Nad kohaldavad autoritasu määra Apple'i oma leiutiste osas, millel pole Nokiaga midagi pistmist," teatas Apple.


description: Et Hispaania majandus on paranenud, ei ole Hispaanias piisavalt parima singi pakkumist. Kriis lõi Iberico singi tootmist ja sellest üle saamine võib võtta aastaid. - DELFI

title: Hispaanlased peavad jõulude ajal leppima puuduse tõttu kallima singiga

maintext:
Et Hispaania majandus on paranenud, ei ole Hispaanias piisavalt parima singi pakkumist. Kriis lõi Iberico singi tootmist ja sellest üle saamine võib võtta aastaid.
Kuigi hispaanlased tunnevad end tänavustel jõuludel rikkamana, tuletab jamon iberico kõrgem hind meelde hiljutisi raskemaid aegu.
Kuna tarbijate nõudlus kukkus 2012. aasta majanduskrahhi ajal, siis sama tegi sigade arv, mis soolatuna seisavad keldrites kolm või enam aastat, et toota Iberico sinki. See on põhjustanud singipuuduse ja viinud delikatessi hinnad üles.
„Praegu süüakse 2011-2012. aastal sündinud sigadest toodetud sinki, mil oli majanduslikult väga raske aeg,“ ütles singitootja Cestas Marti juhatuse esimees Albert Marti. „Nüüd on singipakkumises stress.“
Hispaania majandus kasvas tänavu 3,2 protsenti. Hispaanlased ei hoia kokku ei jõuluostlemise ega kingituste arvelt. Keskmiselt kulutab Hispaania pere tänavu selleks 682 eurot võrreldes Euroopa keskmise 517 euroga, selgus Deloitte uuringust.
Kantari uuring näitas, et tõenäoliselt kulutavad Hispaanlased enam kui 20 protsenti oma jõulueelarvest Iberico singile ja krevettidele.
Neli aastat tagasi olid Hispaania singitootjate väljavaated nigelad. Nad kohanesid 2012. aasta kriisiga, kui nõudlus kukkus ja pangad keerasid laenukraane koomale, ütles Valencias sinki tootva Redondo Iglesiase juhatuse esimees Mario Redondo Bloombergile.
Seetõttu peavad singiarmastajad arvestama kallima hinnaga, lausus ta. 2008. aastast 2012. aastani kukkus singi hind 50 protsenti ja nüüd hakkab hind taastuma. Marti prognoosis, et kvaliteetse singi hind peaks tõusma 2012. aastaga võrreldes 70 protsenti.
Marti prognoosis, et tänavu saab ettevõte mullusest kuni kümme protsenti rohkem tulu.
„Oleksime tegelikult saanud müüa veel rohkem sinki, oleks vaid olnud mida müüa,“ ütles Redondo.


description: Helsingi börsi tänavused tipptegijad tulid mõneti üllatuslikult terasetööstusest: Outokumpu aktsia hind kolme- ja SSAB aktsia hind kahekordistus aasta algusega võrreldes. - DELFI

title: Terasefirmade kõrge lend Helsingi börsil


description: Eesti Hotellide ja Restoranide Liidu juhatuse esimees Verni Loodmaa ütles Ärilehele, et mööduv aasta oli sektorile rakse ja väljakutseid pakkuv, kuid oli ka suurte lootuste aasta. Ees on aga ootamas väga oluline periood, mil Eestil on võimalus end positiivselt paljude oluliste inimeste mällu söövitada. - DELFI

title: Eesti hotelle ja restorane ootab ees väga oluline aasta

maintext:
Eesti Hotellide ja Restoranide Liidu juhatuse esimees Verni Loodmaa ütles Ärilehele, et mööduv aasta oli sektorile rakse ja väljakutseid pakkuv, kuid oli ka suurte lootuste aasta. Ees on aga ootamas väga oluline periood, mil Eestil on võimalus end positiivselt paljude oluliste inimeste mällu söövitada.
Loodmaa alustas sellest, et Eesti eksporditurud taastuvad visalt. Sektori olulisimaks mureks on aga see, et enamik välisturiste ei jõua Tallinna kesklinnast kaugemale, mis omakorda moonutab tervikpilti ning muudab toimetamise väljaspool pealinna üsna keeruliseks.
„Rõõm on selle üle, et eestlaste huvi kodumaa erinevate paikade suhtes on aidanud kompenseerida välisturistide madalseisu Eesti erinevates paikades. Muret teeb veidi turistide siinviibimise aja lühenemine," leidis Loodmaa.
Valdkond sai aga aasta teises poole rõõmusõnumi. Üle pikkade aastate võtsid poliitilised otsustajad turismisektori häält kuulda. Majutusteenuse käibemaksumäära muutmata jätmine on Loodmaa sõnul euroopalik otsus ning liit tunnustab ametisse astunud valitsust.
„Saame kinnitada, et see raha tuleb läbi investeeringute ja turistivoogude kasvu eelarvesse kordades tagasi," ütles ta.
Liitu rõõmustab EAS-i ja turismiettevõtjate hea koostöö, Tallinna Lennujaama tegemised, ettevalmistustööd oodatud konverentsikeskuse rajamiseks. Meele teeb rõõmsaks ka Hiltoni avamine Tallinnas, aga ka heatasemeliste hotellide avamised Tartus ja Pärnus.
Väga oluline aasta ees
„2017. aasta on Eesti riigi jaoks suure väljakutse aasta. Esimest korda toimuv Euroopa Liidu eesistumine paneb meid kõiki proovile. Sealhulgas ka kogu turismisektori. Meie asi on see periood mitte lihtsalt hästi ära teha vaid teha nii, et kõik need Eestit külastavad inimesed tuleksid siia esimesel võimalusel tagasi. Tuleksid tagasi puhkama ja üritusi korraldama," tõi Loodmaa välja.
Oluline on tema meelest seegi, et soomlaste huvi meie juurde reisimiseks ei raugeks, et turistide vood lähiriikidest kasvaksid. Samuti ootab liit konverentsituristide arvu kasvu.
„Usun, et investeeringud majutusasutustesse praeguses maksukeskkonnas jätkuvad ning Eesti hotellide tase püsib endiselt kõrge."


description: Popikoon George Michael suri jõulude ajal vaid 53-aastasena. Oma 35 aastat väldanud karjääri jooksul teenis mees kokku 200 miljoni dollari suuruse varanduse. Tal ei olnud surres lapsi. Kes saab siis tema varanduse endale? - DELFI

title: Kes on George Michaeli pärijad? Võimalik ring on päris lai

maintext:
FILE PHOTO: British pop star George Michael performs during a concert at Wembley Stadium in London
FILE PHOTO: British pop star George Michael performs during a concert at Wembley Stadium in London Foto: Dylan Martinez, REUTERS
Popikoon George Michael suri jõulude ajal vaid 53-aastasena. Oma 35 aastat väldanud karjääri jooksul teenis mees kokku 200 miljoni dollari suuruse varanduse. Tal ei olnud surres lapsi. Kes saab siis tema varanduse endale?
Arvatakse, et ennekõike tema ristilapsed Roman ja Harley Kemp. Nad on tema kunagise Wham!i aegse bändikaaslase Shirlie Hollimani ja Spandau Ballet'i bassimängija Martin Kempi lapsed. Michaelil oli plaan nende perega 26. detsembril kokku saada, aga paraku segas saatus vahele. Tema kolmas ristilaps on James Kennedy.
Michaelil oli ka kaks õde, Melanie ja Yioda. Nemadki saavad tõenäoliselt mingi osa pärandusest.
Üks kandidaat on ka endise tütrukutebändi Spice Girls lauljana tuntuks saanud Geri Halliwell. Täpsemalt tema tütar Bluebell. Ta ei ole küll mehe ristitütar, selleks on George Michaeli endine poiss-sõber Kenny Goss. Michael ja Halliwell olid aga väga lähedased sõbrad. Kindlasti on lootus tükile tema varast ka Michaeli viimasel poiss-sõbral.
Pärast mehe surma hakkasid levima jutud tema suurest südamest ja heategevusest. Peamiselt andis ta raha laste hüvanguks ja tervishoiule. Ta andis aga anonüümselt raha ka eraisikutele. Näiteks üliõpilasele, kellel oli turjal krõbe õppelaen.
George Michaelil oli surres mitu kinnisvaraobjekti. Los Angeleses asuv kodu on väärt 3 miljonit dollarit, Sydneys asuv rannamaja maksab 4,3 miljonit, Oxfordshire'is asuva maja (seal George Michael suri) hind on umbes 6,1 miljonit dollarit ning Londonis asuva kodu maksumus on 9,8 miljonit.


description: Euroopa Liidu energia- ja kliimavolinik Miguel Arias Cañete ütles intervjuus Rootsi Raadiole, et peataks vastuolulise Nord Stream 2 gaasijuhtme rajamise, kui saaks. - DELFI

title: EL-i energia- ja kliimavolinik: peataksin Nord Stream 2 rajamise, kui saaksin

maintext:
Euroopa Liidu energia- ja kliimavolinik Miguel Arias Cañete ütles intervjuus Rootsi Raadiole, et peataks vastuolulise Nord Stream 2 gaasijuhtme rajamise, kui saaks.
Euroopa Komisjon uurib praegu Euroopa Liidu seadusandlust, et vaadata, kas on mingi seaduslik tee projekti peatamiseks, teatab Rootsi Raadio.
„Me võime kontrollida, kas kõiki meie reegleid järgitakse, nagu näiteks gaasipaketti või meie keskkonnareegleid. Need vahendid meil on, aga me peame ka seadust järgima,“ ütles Arias Cañete.
Seni pole Euroopa Komisjon leidnud mingit viisi gaasitoru keelamiseks keskkonnakaitse ettekäändel või seetõttu, et see häirib konkurentsi liikmesriikide vahel. Siiski usub kliimavolinik, et Nord Stream 2 peatamine on võimalik.
Arias Cañete arvab, et Nord Stream 2 tahetakse ehitada poliitilistel motiividel.
„Täiesti selgelt on siin olemas poliitiline huvi, sest gaasitarned läbi Ukraina saab kinni keerata, kui ehitatakse Nord Stream 2,“ ütles Arias Cañete.
Arias Cañete sõnul ei ole gaasitoru ehitamiseks ärilisi põhjuseid, võttes arvesse, et kogu Euroopa Liidu elekter peaks 2050. aastaks tulema uuenevatest allikatest.
„Me võime vajada ka fossiilseid energiaallikaid üleminekuajal, aga uue infrastruktuuri ehitamisel, millel pole tulevikus mingit vajadust, ei ole mingit ärilist loogikat,“ sõnas Arias Cañete.


description: Venemaa sõltuvus nafta hinnast on jätkuvalt hiiglaslik ning pikemas perspektiivis on riigil tarvis innovatsiooni ehk väärtusahelas tuleb liikuda ülespoole, ütles SEB privaatpanganduse strateeg Peeter Koppel. - DELFI

title: Peeter Koppel: Venemaale liigub sama raha, mille kohta lahkumisel lubati, et see kunagi ei naase

maintext:
Venemaa sõltuvus nafta hinnast on jätkuvalt hiiglaslik ning pikemas perspektiivis on riigil tarvis innovatsiooni ehk väärtusahelas tuleb liikuda ülespoole, ütles SEB privaatpanganduse strateeg Peeter Koppel.
Koppeli sõnul defineerivad Venemaa majanduse konteksti peamiselt kaks asjaolu. Esiteks vananev rahvastik ja teiseks see, et ollakse jäänud toormete tootjaks ning kasvõi nende vääristamisega pole väärtusahelas märkimisväärset ülespoole liikumist toimunud.
See tähendab, et sõltuvus toormete – eriti nafta hinnast – on jätkuvalt hiiglaslik. Kuna käesolev aasta toob parima aasta naftale alates aastast 2009, siis Venemaa ja rubla jaoks on see olnud nö. meeldiv vaheldus. Ka on Venemaa oma monetaarpoliitikas olnud vägagi tehnokraatlik ja distsiplineeritud.
„Kui need kaks asjaolu kokku võtta, siis on see tinginud selle, et vaatamata sanktsioonidele ja (geo)poliitilistele pingetele on raha leidnud tee tagasi Venemaale. Üllatav on selle juures vast see, et see on see (sama) raha, mille kohta öeldi/arvati/lubati 2014, et see „enam kunagi“ sinna ei naase,“ märkis Koppel.
Seni, kuni nafta maksab, saab Venemaa Koppeli kinnitusel kuidagi hakkama. Selge on aga see, et pikemas perspektiivis vajatakse innovatsiooni (väärtusahelas kõrgemale liikumist). Sellega on aga see probleem, et see kipub Koppeli sõnul tekkima keskkonnas, kus on mugav olla nii erksatel inimestel kui kapitalil. „Sellest mustrist, kus tavaline inimene teenib (ja on peaaegu alati teeninud) kuus ca 10 barrelit naftat, on vaja välja murda,“ lausus ta.


description: Uue aasta veebruarist lahkub Ene Raja G4S Eesti juhatuse liikme ja klienditeenindusdivisjoni direktori ametikohalt, teatas ettevõte. - DELFI

title: Ene Raja lahkub G4S juhatusest ettevõtte nõukokku

maintext:
Uue aasta veebruarist lahkub Ene Raja G4S Eesti juhatuse liikme ja klienditeenindusdivisjoni direktori ametikohalt, teatas ettevõte.
Ene Raja liitus G4S-iga 2012. aasta märtsist, olles vastutav G4S Eesti kliendisuhete juhtimise ja kujundamise eest. 2013. aasta juunist nimetati ta ettevõtte juhatuse liikmeks.
Ene Raja eestvedamisel teadvustati G4S Eesti strateegiline konkurentsieelis – klienditeenindus. Selle maksimeerimiseks loodi klienditeenindusdivisjon. Tema juhtimisel juurutatud soovitusindeksi tulemused on aastast aastasse jõudsalt paranenud. Viimase kliendirahulolu uuringu põhjal kuulub G4S Eesti oma tulemustega Euroopa äriteenuste valdkonna top 10 protsendi hulka. Suur osa Ene Raja tööst on olnud ka meie klientidele kaasaegse e-teeninduse loomine.
„Olen loomult asjade käivitaja ja leian, et olen klienditeeninduse arendamisega jõudnud G4Sis etappi, kus juhtimine tuleks anda uuele inimestele, kes saavutatut hoiaks ja edasi viiks,“ ütles Ene Raja. „Ma tänan oma meeskonda ja kolleege, kellega koos oleme G4Si klientide rahulolu märkimisväärselt parandanud “.
„Mul on hea meel, et Ene on andnud nõusoleku jätkata G4S Eesti nõukogu liikmena. Tema strateegilist kompetentsi, oskust teistmoodi mõelda ja tajuda kliendivaadet läheb meil ka tulevikus väga tarvis,“ ütles G4S Eesti juhatuse esimees Priit Sarapuu.
„Aitäh sulle Ene kõige eest! Soovin sulle uusi põnevaid väljakutseid, kordaminekuid, aga ka altminekuid, et oleks, millest õppida,“ lisas Sarapuu.


description: Itaalia valitsus kiitis heaks 20 miljardi euro suuruse abipaketi raskustes pankadele, sh maailma vanimale pangale Monte dei Paschi di Sienale, teatas peaminister Paolo Gentiloni. - DELFI

title: Itaalia otsustas enda panku päästma asuda

maintext:
Itaalia valitsus kiitis heaks 20 miljardi euro suuruse abipaketi raskustes pankadele, sh maailma vanimale pangale Monte dei Paschi di Sienale, teatas peaminister Paolo Gentiloni.
Eile õhtuks oli selge, et Monte dei Paschi di Siena ei suuda finantsturugudelt ehk eraraha abiga koguda viit miljardit eurot, mis oleks panka vee peal hoidnud - loodetud Katari suurinvestor kaasa ei tulnud.
Valitsuse plaan on 20 miljardilise rahasüstiga aidata aga ka teisi panku, sest kogu Itaalia finantssektoris on halbu laene ca 356 miljardi ulatuses. Pangad, mis lisaks Monte dei Pascile kapitalikogumisega hätta on jäänud, on Banca Popolare Di Vicenza, Veneto Banca ja Banca Carige. Samamoodi on raskustes Itaalia pangad, mida päästeti pankrotist eelmisel aastal: Banca Etruria, Banca Marche, CariFerrara and CariChieti.
Kui aga Itaalia valitsus kogu 20 miljardit päästesüstideks käiku laseb, halvendab see riiklikku võlakoormust veelgi. Itaalia on riigivõla suuruselt teine riik Euroopas, mida edestab vaid Kreeka.


description: Valitsus kinnitas tänasel istungil õpetajate järgmise aasta töötasu alammäära määruse, mille järgi tõuseb õpetajate miinimumpalk jaanuarist 1000 euroni ning septembrist 1050 euroni. Riigieelarveline lisaraha lubab samal ajal tõsta õpetajate keskmise palga aasta esimesel poolel vähemalt 1200 euroni ja sügisel vähemalt 1260 euroni. - DELFI

title: Õpetajate palk tõuseb uuel aastal kahel korral


description: Hiidlased on Leigri ristinud Palo Pääsukeseks, kirjutab Lääne Elu. - DELFI

title: Kuidas hiidlased Leigrit kutsuvad?


description: Poliitikud möönavad, et olukorras, kus mitmed notariaalsed toimingud on kohustuslikud, vajab arutamist valdkonna läbipaistvuse suurendamine. - DELFI

title: Notarite salajane tulu võib avalikuks saada

maintext:
Poliitikud möönavad, et olukorras, kus mitmed notariaalsed toimingud on kohustuslikud, vajab arutamist valdkonna läbipaistvuse suurendamine.
Äripäev kirjutas kolmapäeval, et Eesti riik nuumab notareid, nii et kõik kinnisvara ostu-müügitehingud tuleb kohustuslikus korras notariaalselt kinnitada, tasud selle eest on kõrged ja notarite teenitav tulu seejuures salastatud.
Justiitsminister Urmas Reinsalu ütles, et palus seepeale ministeeriumil notarite üldkäibe avalikustamise küsimust põhjalikumalt hinnata ja kujundab seisukoha pärast tulemuse selgumist jaanuaris.
Riigikogu õiguskomisjoni liikmed Hanno Pevkur (Reformierakond) ja Toomas Vitsut (Keskerakond) möönsid, et notarite tegevuse läbipaistvuse suurendamine on arutelu küsimus.


description: 23. ja 31. detsembril tuleb kõikide töötajate tööpäeva lühendada kolme tunni võrra. 24., 25., 26. detsember ning 1. jaanuar on riigipühad, mis on reeglina töötajate jaoks vabad päevad, teatas tööinspektsioon. - DELFI

title: Vaata, millal tuleb kõigi töötajate tööpäevi enne pühi lühendada


description: LHV panga suuromanik ja Äripäeva aasta ärimees Rain Lõhmus ütles intervjuus Äripäevale, et suured reformid seisavad valitsuse suure osakaalu taga, mis takistavad visiooniga inimesi. - DELFI

title: Rain Lõhmus: EL on Nõukogude Liitu meenutav mittedemokraatlik, valitud seltskond, kes saadab sadade lehekülgede kaupa mõttetuid instruktsioone


description: SmartCapi fondivalitsemise konkursi võitnud noorel ettevõttel oli konkurentide ees mõningane eelis. - DELFI

title: Riigi riskikapitali hakkavad juhtima samad isikud uues kuues

maintext:
SmartCapi fondivalitsemise konkursi võitnud noorel ettevõttel oli konkurentide ees mõningane eelis.
Varahaldus on litsentsi nõudev valdkond, kuid SmartCapi fondivalitsemise konkursi võitnud ettevõte Tera Ventures asutati tänavu 28. juulil ja sellel pole fondivalitsemise litsentsi. Samuti on tekitanud küsimusi tõsiasi, et konkursi võitjad on seni teinud SmartCapi investeeringuid, mistõttu neil oli konkurentide ees eelis ja ka nende pakkumus polnud kõige odavam. Osaühingu Tera Ventures juhatuse liikmed on SmartCapi nõunik James Patrick McDougall ja mõlemad senised investeeringujuhid Andrus Oks ja Stanislav Ivanov.
Kredexi juht Lehar Kütt ei pidanud litsentsi puudumist probleemiks ja selgitas, et litsentsi olemasolu polnud konkursil osalemise eeldus ja seda polegi tingimata vaja.


description: Mujal mööbli- ja sisustuspoodides käivad ostmas ka vanemad inimesed kui Ikeas. - DELFI

title: Mis vanuses kaob inimestel Ikeast ostmise huvi?

maintext:
Mujal mööbli- ja sisustuspoodides käivad ostmas ka vanemad inimesed kui Ikeas.
Kõige rohkem ostleb Ikeas 24-aastane inimene ja populaarsus kaob pärast 34. eluaastat, leidis laenuandja Earnesti poolt kümnete tuhandete laenuavalduste analüüs.
USAs Jekyll Islandil kodu ostnud Robert Platt Bell on üks paljudest, kes leidis, et ta on välja kasvanud Ikeast mööbli ostmisest. Ta on 35-aastane, kirjutab MarketWatch.
„Ikea on ühe peatuse pood, kus saad kogu sisustuse osta,“ ütles Bell. „See tekitab „pead siit kõik saama“ mentaliteedi, kus sa saad kõik kogu ruumi sisustamiseks vajaliku kätte ühe pärastlõunaga.“
Noori ostlejaid tõmbavad Ikea odavus ja disain.
Belligi kodus on mõned Ikeast ostetud asjad. Näiteks magas ta kunagi Ikeast ostetud madratsil, et hoida raha kokku. „Tagasi vadates sooviks ma, et ma oleksin ostnud Ikeast vähem mööblit ja ostnud mujalt kallimaid esemeid, kuna lõpuks ma ostsin ikka need kallimad asjad ära,“ ütles ta.
Õige mööbel oleneb eluoludest. Kallim kuid kvaliteetsem mööbel ei ole üürnikule mõistlik, kui ta ei tea, kus ta edaspidi elab.
„Kui oled ikka ostnud oma esimese kodu, siis tekib tahe osta kestev mööbel,“ ütles Earnestist Catherine New.
Earnesti andmetest selgub, et USAs liiguvad Ikeast vanemad kunded sellistesse poodidesse nagu Create & Barrel, Container Storesi ja William-Sonomasse ning veel hiljem Home Depot ja Lowe'si poodidesse.


description: Jõuluvana kostüümis mees jagas enne pangaröövi klientidele ja töötajatele komme ning soovis kõigile ilusaid jõule. - DELFI

title: Taadil kriis käes? Jõuluvana kostüümis mees röövis USA panka


description: Erakondade järelvalvaja ja minister Urve Palo nõunik Ardo Ojasalu on otsustanud Facio järjekordse uppuva laeva hüljata ning andnud avalduse Riito Ehituse nõukogu esimehe kohalt tagasi astumiseks. - DELFI

title: Ministri nõunik Ardo Ojasalu jätab faciomeestega hüvasti

maintext:
Erakondade järelvalvaja ja minister Urve Palo nõunik Ardo Ojasalu on otsustanud Facio järjekordse uppuva laeva hüljata ning andnud avalduse Riito Ehituse nõukogu esimehe kohalt tagasi astumiseks.
Endise Facio omaniku Toomas Trompi ettevõtte Riito Ehitus AS suhtes algatati 6. septembril saneerimismenetlus, sest firma võlgneb ligikaudu 200 allhankijatele 2,5 miljonit eurot. Firma nõukogu esimees on praegu veel erakondade rahastamise järelevalve komisjoni esimees, finantsnõustaja ning ettevõtlus- ja infotehnoloogiaministri Urve Palo nõunik Ardo Ojasalu.
"On loomulikult kahju, et ettevõte on majandusraskustes ning ma loodan, et saneerimisprotsessi käigus tasutakse alltöövõtjatele ja kreeditoridele võlad. Olen esitanud avalduse nõukogu liikme kohalt tagasi astumiseks, aga üldkoosolek ei ole seda veel rahuldanud," ütles Ojasalu.
"Riito Ehituse nõukogu liikmena oli mul roll teostada järelevalvet juhatuse töö üle, kuid nõukogu ei sekku igapäevasesse majandustegevusse, mistõttu puudub mul ülevaade hankelepingutest ja tellimustest alltöövõtjatelt. Need lepib kokku juhatus ning vastutab ka nende täitmise eest, mina ei ole viibinud ühegi hankelepingu sõlmimise juures ja saa vastutada nende tingimuste sisu ega täitmise eest."
” Mina ei ole viibinud ühegi hankelepingu sõlmimise juures ja saa vastutada nende tingimuste sisu ega täitmise eest.
Küsimusele kuidas saavad samad inimesed firma keha muutes jätkata sama strateegiat kasutades väljapääsuks saneerimist või pankroti ning jäädes ise karistamata, vastas Ojasalu, et mõistab, kuidas Riito Ehituse saneerimine põhjustab kreeditoride pahameelt. "Kuid saneerimine on protsess, kus püütakse läbi ettevõtluse jätkamise kreeditoridele kokkulepitud ulatuses võlad ära maksta, seetõttu on ebaõige eeldada, Riito Ehituse juhatuse liikmeid peab karistama. Isegi kui oleks tegemist pankrotiga, peaks olema veendumus, et juhatus on tegutsenud hooletult või pahatahtlikult. Kui kreeditorid aga näevad, et siin on toimunud midagi tõsisemat, tuleb selleks pöörduda kohtu või politsei poole."
” Saneerimine on protsess, kus püütakse läbi ettevõtluse jätkamise kreeditoridele kokkulepitud ulatuses võlad ära maksta, seetõttu on ebaõige eeldada, Riito Ehituse juhatuse liikmeid peab karistama.
"Riigihangete õiguslik regulatsioon ei ole täiuslik. Liiga suur rõhk on hinnal ning puudub võimalus elimineerida neid pakkujaid, kelle osas on üleval varasemast lahendamata probleemid. Riigihangetega tegelevad hankijad (Riigi Kinnisvar AS ja kohalikud omavalitsused) ning kuidas võidab üks või teine pakkuja on pädevad vastama hankijad ise," ütles Ojasalu.


description: Eile teatas USA president Barack Obama, et saadab välja 35 Vene spiooni ja sulgeb nende senised redutamiskohad, väga luksuslikud kompleksid. Spioonid on USAs vabalt elanud aastakümneid. Tekib küsimus, miks on need kaks baasi USAs üldse tegutseda saanud? - DELFI

title: FOTOD ja VIDEO: Uskumatu, aga tõsi. Vene spioonid tegutsesid aastakümneid segamatult luksuslikes USA baasides

maintext:
Eile teatas USA president Barack Obama, et saadab välja 35 Vene spiooni ja sulgeb nende senised redutamiskohad, väga luksuslikud kompleksid. Spioonid on USAs vabalt elanud aastakümneid. Tekib küsimus, miks on need kaks baasi USAs üldse tegutseda saanud?
Vene spioonide üliluksuslik elu on sellega paljastatud. Nad elavad miljoneid maksvates häärberitest ning peavad vingeid vodka-pidusid.
Paljastus leidis aset peale seda, kui Obama süüdistas otseselt „Venemaa kõige kõrgemal tasemel ametnikke" USA viimastesse presidendivalimistesse sekkumises. Lisaks süüdistas ta Vene poolt ka selles, et USA diplomaate kiusatakse Venemaal taga.
Pärast teadet on selgunud, millistest baasidest on jutt. Need on väga suursugused. Valge Maja on öelnud, et lisaks sellele, et neid kasutatakse meelelahutuse eesmärgil on seal tegutsemas ka salaluure.
Marylandis asuv kinnistu on luksuslik 18,2-hektariline kinnine ala Pioner Pointis, teab öelda The Washington Post. Seda kasutatakse väidetavalt Vene diplomaatide poolt puhkuse eesmärgil, kuid on juba ammu kahtlustatud, et seal toimub palju valgustkarvamaid asju. See koht on vaid 30- minutilise autosõidu kaugusel Washingtonist ning arvatakse, et see on olnud Vene spionaaži keskus.
Kahtlused on muide sellega kaasas käinud juba ajast, mil selle ostis Nõukogude Liidu valitsus 1972. aastal.
Uhkel kinnistul on telliskivihoone, mis on nüüdseks ehitatud 12 korteriks. Lisaks on seal kümmekond väiksemat hoonet, milles igaühes neli korterit. Siin saab korraga elada 40 perekonda.
Fotograaf Gary Landsman pääses sinna sisse ja tegi fotosid sellest, milline kõik välja näeb. Seal on massiivsed elutoad, millest ühel on punased seinad. Sisemus on suursugune ning aiad hästi hooldatud.
Ajakiri Washington Life kirjutab, et endine Vene suursaadik Juri Ušakov (suursaadik aastatel 1999 kuni 2008) pidas paika enda ja oma pere koduks. „Datšal" nagu ajakiri tema poolt kasutatavat maja kutsub, on ka oma jahiruum, kus võeti vastu „erikülalisi".
„Keegi ei käi jahil, aga nii me seda kohta kutsume," ütles Ušakov ajakirjale naerdes.
Ajakirja andmetel oli see baas koduks ka Nõukogude-aegsele saadikule Anatoli Dobrõninile, kes viibis seal Kennedy, Johnsoni, Nixoni, Fordi, Carteri ja Reagani ametisoleku aegadel. Seda kasutati ka Venemaa ametlikeks üritusteks, kus muuhulgas tähistati „Võidupäeva" ehk võitu Teises maailmasõjas.
Kunagi kuulus see ühele DuPonti ja General Motorsi tippjuhile.
Kui Nõukogude Liit selle ära ostis, siis naabrid pelgasid, et Chesteri jõest hakkavad välja tulema tuumaallveelaevad, et ameeriklaste saladusi kätte saada.
The New York Timesi andmetel võitsid venelased naabrid üle sellega, et korraldasid neile suuri pidusööke vodka ja kaaviariga.
Kui Nõukogude Liit kokku kukkus, siis ostis Vene Föderatsioon selle baasi 3 miljoni dollariga.
Üks kohalik ütles 1992. aastal Associated Pressile, et nad püüavad koos venelastega kala. Alati olla keegi nende seltskonnast, kes valdas inglise keelt.
Teine baas osteti veel varasem
Teine suletud baas on Long Islandil asuv Killenworth. Eelmine omanik, Standard Oili naftamagnaat Charles Pratti kolmas poeg, elas selles 49-toalises häärberis surmani ehk 1935. aastani.
Nõukogude Liidu valitsus ostis selle baasi 1950. aastal.
Ka seda kasutasid nõukaaegsed diplomaadid ja NATO peakorteri töötajad puhkekeskusena. Ka seal on väidetavalt tegutsenud Vene spioonid.
New York Times kirjutab, et 1982. aastal tekkis kohaliku linnavalitsuse ja riigidepartemangu vahel tüli, sest esimesed olid seadnud Vene diplomaatidele rannaalal liikumise keelu. Nad nimelt kahtlustasid, et Moskva inimesed käivad seal spioneerimas ja kaitserajatiste kohta infot kogumas. Lisaks häiris kohalikke, et sovietid ei olnud kohustatud maksma maamaksu.
Glen Cove'i linnavalitsus teatas Reagani administratsioonile vihaselt, et neid solvab see, et sovietid spioneerivad ja ei maksa makse ning on natuke solvunud, et Washington suhtub nende muresse kalgilt ja ülevolevalt.
Nii mõnedki on reageerinud vihaselt sellele, et USA valitsus on lubanud spioonibaasidel tegutseda ja ei ole kohalikke nende tegevusest informeerinud.
Vaata fotosid luksuslikest baasidest siit.


description: Peaminister Jüri Ratas külastas koos ettevõtlus- ja infotehnoloogiaminister Urve Palo ning rahandusminister Sven Sesteriga Tallinna Linnahalli, kus Tallinna linnapea ülesandeid täitev Taavi Aas andis ülevaate linnahalli hetkeolukorrast, senistest arengutest ning projekti lähteülesannetest. - DELFI

title: DELFI FOTOD JA VIDEO: Linnahalli külastanud peaminister: valitsuse eesmärk ei ole teha projekte, mis hakkavad tootma kahjumit

maintext:
Peaminister Jüri Ratas külastas koos ettevõtlus- ja infotehnoloogiaminister Urve Palo ning rahandusminister Sven Sesteriga Tallinna Linnahalli, kus Tallinna linnapea ülesandeid täitev Taavi Aas andis ülevaate linnahalli hetkeolukorrast, senistest arengutest ning projekti lähteülesannetest.
Täna Tallinna Linnahalli rekonstrueerimise plaanidest ülevaate saanud peaminister Jüri Ratase sõnul on riigi investeering rahvusvahelise kontserdi- ja konverentsikeskuse rajamiseks oluline Eesti ettevõtluskeskkonna ning konverentsiturismi elavdamiseks.
„Kõik see, mida meile täna ringkäigul selle tulevikust räägiti sisendab usku, et juba 2020. aastal tegutseb Eesti pealinnas Põhjamaade üks moodsaim kontserdi- ja konverentsikeskus. Arvestades linnahalli väga erinevaid ja senisest oluliselt laiemaid funktsioone tulevikus, aitab see kindlasti elu sisse puhuda Eesti konverentsiturismile, kus me jääme praegu oma naabritele atraktiivsuselt selgelt alla,“ lausus peaminister Jüri Ratas.
Peaminister Ratase sõnul aitab investeering Tallinna Linnahalli tõsta Eesti konkurentsivõimet ning majanduskasvu. Riigi abi vajadust konverentsiturismi arendamiseks on kinnitanud mitmed valdkonna spetsialistid.
Aas: konverentsikeskus võiks tulla nulli
Linnahalli olukorrast, senistest arengutest ja projekteerimise lähteülesannetest andis tänasel ringkäigul valitsuse liikmetele ülevaate Tallinna linnapea ülesandeid täitev Taavi Aas.
"On tehtud esialgseid arvutusi ja ma olen suhteliselt kindel, et tegelikult konverentsikeskus kui selline oma igapäevase opereerimisega võiks tulla enam-vähem nulli," leidis Aas külastusel antud intervjuus.
Linnapea ülesandeid täitva Aasa kinnitusel saavad linn ja riik kasu inimeste kaudu, kes Tallinnas ööbivad ja oma kulutusi teevad. "On rehkendatud, et see tulu võiks olla kuni 30 miljonit eurot aastas, mis tuleb kaudselt. Ehk meie ülesanne on see, et see opereerimine jääks nulli ja siia ei peaks juurde maksma."
Ratas kinnitas, et valitsuse eesmärk ei ole teha projekte, mis hakkavad tootma kahjumit.
Ettevõtlus- ja infotehnoloogiaministri Urve Palo sõnul ei saa linnahalli puhul vaadata tasuvust ühe projekti raames, vaid tuleb vaadata kogu majandust laiemalt.
Rahandusminister Sven Sesteri kinnitusel tähendab lähitulevik linna ja riigi jaoks täiendavalt erinevate juriidiliste ja finantsiliste küsimuste ülevaatamist. "Aga poliitiline otsus ja julgus võtta vastu otsuseid investeerimaks ühe korraliku keskuse loomiseks on iseenesest väga õige.
Peaminister Ratas märkis, et linnahalli opereerimise küsimus ei ole kokku lepitud. "On lepitud kokku see, et kui riik ja linn siia koos panustavad, oleks koos ka omandistaatus. See, kes siin opereerima hakkab - andke palun natuke aega."
Ratase sõnutsi on oluline see, et poliitiline otsus ja tahe rahvusvahelise konverentsikeskuse loomise kohta on olemas. "Ma usun, et Eesti majandusele ja ettevõtlusele on kindlasti kasulik, kui Eesti riik ja omavalitsused, sh ka pealinn, suudavad teha koostööd. Täna see poliitiline tahe on olemas. Ma hindan seda meie koalitsioonipartnerite poolt väga kõrgelt ja loomulikult ka linna poolt."
Rekonstrueerimistööde kogumaksumus jääb 100 miljoni euro suurusjärku, millest riik on lubanud panustada 40 miljonit eurot.
Taavi Aasa ettekande järgi tekib linnahalli suure saali rekonstrueerimise tulemusel konkurentsivõimeline, moodsa ja võimalusterohke lavatehnikaga esinduskontsertsaal, kus on ligi 4 000 kohta ning mida saab kasutada ka konverentside jaoks. Konverentsikeskus ise kavandatakse praegusesse jäähalli osasse, kus saab olema muuhulgas 12 saali. Linnahalli merepoolsesse hooneosasse jäävad sadamaterminali ruumid ning lisaks rajatakse äripinnad näiteks kohvikute ja restoranide tarbeks.
Aas avaldas lootust, et linnahalli kontserdisaal ja konverentsikeskus võiks oma uksed avada 2019. aastal.


description: Statistikaameti andmetel kaunistavad Eesti kuused Euroopa riikidest kõige rohkem Taani ja Suurbritannia kodusid. - DELFI

title: Eesti kuused kaunistavad Taani kodusid


description: Euroopa kohus tegi eile väga olulise otsuse, mis puudutab mobiilside kohta andmete kogumist erinevate organisatsioonide poolt. Kui seni on selline andmete kogumine liikmesriikides olnud kohati lubatud, ka Eestis, siis Euroopa Kohtu otsus annab väga selge signaali - mobiilioperaatorid tohivad andmeid väljastada vaid raskete kuritegude avastamise ja ennetamise puhul. Sotsiaalmeedias rõõmustab selle üle Soraineni advokaadibüroo partner Carri Ginter. - DELFI

title: Carri Ginter värskest kohtuotsusest: suur päev inimeste privaatsuse kaitseks. Tõeline jõuluime!

maintext:
Euroopa kohus tegi eile väga olulise otsuse, mis puudutab mobiilside kohta andmete kogumist erinevate organisatsioonide poolt. Kui seni on selline andmete kogumine liikmesriikides olnud kohati lubatud, ka Eestis, siis Euroopa Kohtu otsus annab väga selge signaali - mobiilioperaatorid tohivad andmeid väljastada vaid raskete kuritegude avastamise ja ennetamise puhul. Sotsiaalmeedias rõõmustab selle üle Soraineni advokaadibüroo partner Carri Ginter.
„Olen mitu aastat rääkinud ja koolitanud, et mobiilside kohta andmete lauskogumine ja nende andmete suvaline kasutamine erinevates menetlustes on EL õigusega vastuolus.
EL õigus keelab andmete lauskogumise, kui nende kasutamine ei ole piiratud ainult raskete kuritegude avastamisega ja ennetamisega. Eestis see nii ei ole.
Tänane Euroopa Kohtu otsus on vaimustav. Juskui vabaduse vastulöök või viimane vastupanuvõitlus. Inimesed ei pea ärkama iga päev tundega, et keegi neid jälgib. Teibitükk kaameral ei ole uus normaalsus. Lausjälgimise pikaajaline mõju ühiskonnale on üüratu ja kohtu tänane otsus on samm tagasi normaalsuse poole. Lausjälgimise tulemuseks on ensetsensuur. Inimene hakkab käituma keskmiselt - nii nagu ta arvab, et ta teiste arvates peaks käituma. Selliselt kujunevad aga hoopis teistsugused isiksused. See on suur päev inimeste õiguste kaitsel. Tõeline jõuluime," kirjutab Ginter.
Vaadake Euroopa Kohtu otsust siit (inglise keeles).


description: Elektritarbimine kasvas esialgsetel andmetel selle aasta novembris aasta varasemaga võrreldes 11 protsenti 794 gigavatt-tunnini, kasvu üheks põhjuseks on mullusest jahedam õhutemperatuur. - DELFI

title: Külm ilm kasvatas elektritarbimist 11%, toodang kasvas 40%


description: Populaarne reisiblogi Road Affair kirjutab, et Eesti on tõeline Euroopa pärl ja meie rikkumata, unikaalne ja seni piisavalt väärtustamata riik peaks olema kindlasti iga reisiselli kaardil. - DELFI

title: Populaarne reisiblogi utsitab Eestit külastama: tõeline Euroopa pärl, ja toob välja ka põhjused


description: Merko Ehitus koos Ostas Celtnieksiga ehitavad Ventspilsi muusikakooli ja kontserdisaali. Merko Ehituse tütarfirma Merksi osalus konsortsiumis on 65 protsenti. - DELFI

title: Merko Ehitus ehitab Lätti kalli muusikakooli ja kontserdisaali


description: Disneyst sai esimene filmistuudio, kellel õnnestus globaalsel turul koguda piletituluna enam kui 7 miljardit dollarit, kirjutab The Guardian. - DELFI

title: Walt Disney püstitas absoluutse kassarekordi


description: Kui maailmaturu hind jääb praegusele tasemele püsima, tähendab see järgmise nädala keskpaigaks tänasega võrreldes suurt hinnakasvu: diislikütusele +1,5 ja bensiin +2,9 senti liitri kohta, tõdes Olerexi juhatuse liige Alan Vaht. - DELFI

title: Olerexi juhatuse liige kütuseturust: bensiini hind rallib

maintext:
Kui maailmaturu hind jääb praegusele tasemele püsima, tähendab see järgmise nädala keskpaigaks tänasega võrreldes suurt hinnakasvu: diislikütusele +1,5 ja bensiin +2,9 senti liitri kohta, tõdes Olerexi juhatuse liige Alan Vaht.
Vahti sõnul prognoositakse järgmise aasta esimese kvartali lõpuks diislikütuse hinnaks 600 USD/t, mis hetkehinnaga 510 USD/t võrreldes tähendab ca 9 sendist hinnakasvu. Hindade tõusule aitavad tema sõnul kaasa ka Venemaalt Euroopasse saabuvad külmakraadid.
„Hetkel on näha, et hinnakasvu ei pidurda miski,“ tõdes Vaht.
Mootoribensiini 95 liiter maksis täna hommikul automaattanklates, 1,151 eurot liiter.
Vaht märkis, et kuigi töös olevate puurtornide arv USA-s kasvas, kerksid selle uudise peale ka hinnad. Üllatuslikult suurenesid tema sõnul eelmisel nädalal ka USA toornaftavarud, kuid hinnad rallivad ikka edasi.
"On suur tõenäosus, et hinnakasv ei pidurdu enne, kui on selged ja kindlad tõendid OPECi naftatootmise kärbete edukusest. Kärpe ebaõnnestumine toob kaasa hinnalanguse, kuid see selgub alles veebruaris," rääkis Vaht.
OPECi järgmine kohtumine toimub 21.-22. jaanuaril.


description: Järgmisel aastal rakendatakse Lätis varimajandusega võitluse paketi raames vähemalt 20 uut meedet, tõdes lõunanaabrite rahandusminister Dana Reizniece-Ozola. - DELFI

title: Läti lajatab varimajandusega võitlemisel elanikele ja firmadele 20 meetmega


description: Rahandusminister Sven Sester ütles Äripäevas ilmunud Rain Lõhmuse intervjuu kohta, et riigi osakaalu piiramise idee on küll õige, kuid teenused mida pakume oma ühiskonna nõrgematele liikmetele on paljude Euroopa riikidega võrreldes siiski madalamal tasemel. - DELFI

title: Sven Sester: Kuulaksin huviga Lõhmuse ettepanekuid, millistest riigi pakutavatest teenustest kodanikel loobuda tuleks

maintext:
Rahandusminister Sven Sester ütles Äripäevas ilmunud Rain Lõhmuse intervjuu kohta, et riigi osakaalu piiramise idee on küll õige, kuid teenused mida pakume oma ühiskonna nõrgematele liikmetele on paljude Euroopa riikidega võrreldes siiski madalamal tasemel.
"Olen pigem nõus Rain Lõhmuse tähelepanekuga, et Eesti riigi osakaal majanduses on ajas kasvanud ja seda trendi on osaliselt toetanud ka Euroopa Liit. Nagu ka sellega, et see on toimunud hoolimata Reformierakonna retoorikast," kommenteeris Sester Äripäeva aasta ärimehe intervjuud.
"Saan aru, et Lõhmuse ettepanek on riigi osakaalu kasvu piirata. Iseenesest on see suund õige. Aga siis tuleb ka öelda, millistest riigi poolt pakutavatest teenustest kodanikel loobuda tuleb. Siin kuulaksin Lõhmuse ettepanekuid huviga, kuigi ta ise Eesti riigi pakutavad teenuseid ja turvavõrgustikke ilmselt väga aktiivselt ei kasuta. Tema intervjuus kahjuks konkreetsemate ettepanekuteni ei jõutud."
"Toetan lähenemist, et Eesti riik vajab kiiremaid muutusi. Küsimus on selles, mis suunas neid muutusi teha. Ühiskonnas on erinevad arvamusi, mida esindavad valitsuses ka erinevad erakonnad. Kõige suurem surve on meil loomulikult sotsiaalsfääri kasvule, sest teenused mida pakume oma ühiskonna nõrgematele liikmetele puuetega inimestest kuni eakateni, on paljude Euroopa riikidega võrreldes siiski madalamal tasemel. Paremad teenused aga maksavad raha. Peame Euroopa kogemust üle võttes väga hoolikalt kaaluma, mis on mõistlik ja meile jõukohane," ütles Sester.
Täna liigume arusaama suunas, et ettevõtjad tervikuna ei ole mitte 4% valijaid, vaid nad toovad 90% riigi maksutuludest
"Lisaks teenuste tähelepanelikule valikule ei peaks riik tegelema ettevõtlusega seal, kus turutõrget ei ole. Viimane riigi poolt tehtud suurem tehing, millega osteti riigile tagasi raudtee, oli paraku pigem vastupidises suunas. Nüüd on koalitsioonileppes kokku lepitud, et poliitika muutub ja soovime mitmetesse riigi äriühingutesse kaasata erakapitali, tuues börsile näiteks Tallinna Sadama ja Eesti Energia taastuvenergiaüksuse vähemusosalused. Samuti oleme kokku leppinud, et korrastame riigi äriühingute juhtimise. See saab olema suur samm edasi võrreldes tänase olukorraga."
"Lõhmuse riigireformi alastest ettepanekutest toetab IRL ülesannete andmist omavalitsustele koos selleks vajaliku tulubaasiga. See on kindlasti üks võimalus raha paremini kasutada. Siiski on Eesti omavalitsused ka peale praegust haldusreformi liiga väikesed mastaabisäästu saavutamiseks. Loodame, et Saarema ja ka Hiiumaa suudavad lähiajal ette näidata, et mudel, kus maakond on omavalitsus, ennast tõestab ja saame selles suunas kiiremini edasi liikuda."
"Jagan arvamust, et riik on teenuseid oma kõhu alla kogudes inimeste eest palju rohkem valikuid ära teinud kui tingimata vaja oleks ja et kodanikel peaks olema rohkem võimalusi oma elu puudutavaid otsuseid teha ka valimiste vahelisel ajal. Näiteks luues kogukonnakoole või otsustades, kas kasutada riigi või erahaigla või -arsti teenust. Täna liigume vastavalt uuele valitsusliidu kokkuleppele selles suunas, et näiteks erakool ja -haridus ei oleks taunitavad ning valitseks arusaam, et ettevõtjad tervikuna ei ole mitte 4% valijaid, vaid nad toovad 90% riigi maksutuludest," ütles Sester.


description: Aastaid Omnivat kimbutanud kirjamahtude langus on jõulude ajal seekord põhjusel või teisel asendunud kasvuga. - DELFI

title: Jõulukaartide saatmine näitab kasvu, kohati ei jätku marke

maintext:
Aastaid Omnivat kimbutanud kirjamahtude langus on jõulude ajal seekord põhjusel või teisel asendunud kasvuga.
Kui tavaliselt on kirjamahud aasta-aastalt umbes 10-15 protsenti langenud, siis tänavu jõulude eel näeme eelmise aastaga võrreldes koguni viie protsendilist kasvu, seega jõulukaartide saatmine on sel aastal väga populaarseks osutunud, ütles Omniva kommunikatsioonispetsialist Mattias Kaiv.
„Tõesti on selle aasta jõulumargid osutunud äärmiselt populaarseteks ning on võimalik, et osades postkontorites (küll mitte kõikides) on margid juba otsa lõppenud,“ ütles ta. „Kui külastatavas postkontoris on jõulumark otsas, tasuks seal samas uurida, kus marke veel alles võib olla. Lisaks postkontoritele müüvad marke ka suuremate kaupluste infoletid.“
Kohati on markide müügikohtades mistahes 65 sendised margid otsas.
65 sendist siseriikliku tariifile vastavat piparkoogi motiivi ja lõhnaga marki trükiti 600 000 tükki ning 1,40 maksvat kuuse motiiviga marki Euroopa piirkonna kirjade jaoks 200 000 tükki.
Varem ei ole Omniva lõhnastatud marke välja andnud.


description: Airbus on kaalumas ja uurimas võimalusi võtta lennukites kasutusele moodul-komponendid, mis võivad muuta seda, kuidas terve maailm lendab, kirjutab Bloomberg. - DELFI

title: FOTOD: Kuidas sulle meeldiks? Lennukitootja soovib korraldada revolutsiooni

maintext:
Airbus on kaalumas ja uurimas võimalusi võtta lennukites kasutusele moodul-komponendid, mis võivad muuta seda, kuidas terve maailm lendab, kirjutab Bloomberg.
Juba väga kaua on lennukitootjad tootnud samal põhimõttel lennumasinaid, kus reisijate ala on väga ühetaoline. Tehtud on tagasihoidlikke muudatusi - olgu selleks siis tahapoole vaatega iste või pisike esimeses klassis asuv baarike. Aga enamasti on kasutusel ettepoole suunatud istmetega ja istmevahega lennukid. See on efektiivne ja toob raha sisse.
Airbusi Silicon Valleys tegutsevas uuringu-ettevõttes A3 toimetavad futuristid on loomas aga uut paradigma. Selle asemel, et kõik lennukid oleksid sarnased, töötatakse välja moodulid, mida saab iga lennufirma ise paigutada nii kuidas soovib. Nagu tänapäeval tehakse kaubalennukite sisemusega.
Selline lähenemine annaks reisijatele rohkem ruumi ja võib avada ukse täiesti uut-laadi lennukitele. Kujutage ette restorani-kvaliteediga toitu, kohvi-baari, mänguala lastele või magamiskapsleid. See ei oleks ka vaid rikaste lõbu. A3e disainerid loodavad, et sellest võib saada tulevikus selline reisikogemus, mille eest inimesed on nõus maksma ning paneks ka lennufirmasid kreatiivsemalt mõtlema, kuidas nad tulu teenida saaksid.
„Üks põhjus, miks me selle ideega avalikkuse ette tuleme on see, et me soovime nii reisijatelt kui ka lennufirmadelt kuulda, milliseid kogemusi ja ideid neil on. Milliseid võimalusi nemad enda lennukisse sooviksid," ütles projektijuht Jason Chua. Projekti nimi on Transpose. Need moodulid ei töötaks olemasolevate lennukite juures. Tuleb ehitada eraldi lennumasinad.
Idee on pakkuda tänaseid nišivõimalusi, mida rikastele pakutakse, laialdasemalt. Nagu näiteks duši kasutamise võimalus, kokteilibaar jne.
Asja teeb põnevamaks ja huvitavamaks see, et tänased turvareeglid selliseid muudatusi ei takistaks. Tänane mudel ei ole kasutusel mitte sellepärast, et muudmoodi oleks ohtlikum.
Moodulite süsteemiga võib näiteks juhtuda, et lennufirmale lisandub üks käibeallikas, reklaam. Saab luua väga huvitavaid võimalusi neile, kes reklaame osta soovivad. Miks ei võiks erilise lennusisemuse luua mõni filmistuudio. Lennufirmad ja Hollywood on varemgi koostööd teinud.
A3 töötab praegu välja süsteemi, kus kasutataks 10 kuni 14 modulit ühe sõitjateala loomiseks. Neid võivad disainida, ehitada ja müüa väga erinevad ettevõtted. Samamoodi nagu praegu toodavad erinevat kraami istetootjad ja wc-de valmistajad. Nad loodavad esimesi variante tutvustada kahe kuni nelja aasta pärast.
Ekspertide sõnul on Airbusi idee kahtlane eelkõige just seetõttu, et ei ole teada, kuivõrd on lennufirmad valmis muutustega kaasa minema. Kas nad suudavad oma tulu sellele vaatamata kätte saada.
A3 disainerid müüvad oma projekti lennufirmadele öeldes, et tegu on väga suure arenguhüppega. Selles uues maailmas ei täheda ükski muutus püsivat kohustust. Sa võid tundidega muuta lennuki sisemust vastavalt vajadusele. Kui sa täna otsustad lennukisse panna duši, siis see jääb sinna pikkadeks aastateks, aga uue variandiga saad sa selle välja vahetada kiiresti.
Airbus loodab, et kui kliendid uut varianti nõudma hakkavad, siis tuleb kogu turg sellega kaasa.
Vaata mõningaid pilte tulevastst lennukist siit.
Mida sina sellest arvad? Mida pikematel lennureisidel vajaksid?


description: Kuigi maailmas kasvab nii poliitiline kui majanduslik ebakindlus, ei lase ettevõtjad end sellest mõjutada ning plaanivad 2017. aasta esimeses kvartalis töötajaid juurde värvata, selgub Manpower Grupi rahvusvahelisest uuringust. 43 riist vaid kolmes neist olid ettevõtjad pessimistlikud. - DELFI

title: Personalifirma juht: Soome on madalseisust üle saamas, meie ettevõtjad peavad töötajate hoidmisega pingutama

maintext:
Kuigi maailmas kasvab nii poliitiline kui majanduslik ebakindlus, ei lase ettevõtjad end sellest mõjutada ning plaanivad 2017. aasta esimeses kvartalis töötajaid juurde värvata, selgub Manpower Grupi rahvusvahelisest uuringust. 43 riist vaid kolmes neist olid ettevõtjad pessimistlikud.
Neljakümne riigi küsitletud ettevõtjad kinnitasid, et plaanivad 2017. aasta alguses töötajaid juurde palgata. Vaid kahes riigis, Brasiilias ja Šveitsis, kinnitati, et töökohti jääb pigem vähemaks. Värbamisuuringu kohaselt asuvad lähituleviku suhtes kõige optimistlikumad riigid Aasias. Enim on soovi töötajaid juurde palgata Taiwanis (25% tööandjatest), Indias (24%) ja Jaapanis (23%), kuid neile järgnevad kaks Euroopa riiki – Ungari (17%) ja Sloveenia (17%).
“Eestis seda uuringut läbi ei viidud, aga meil on alati huvitav jälgida numbreid nendes riikides, mis tikuvad Eestist tööjõudu ära meelitama – Soomet, Rootsit ja Suurbritanniat,” rääkis Manpower Baltikumi juht Heigo Kaldra. “Siin tuleb tõdeda, et Soome ettevõtjad on majanduslikust madalseisust üle saamas ning taas on värbamise prognoos positiivne, täpsemalt 4%. Ilmselt kasvab see veelgi ja meie ettevõtjad peavad kõvasti pingutama, et vahepeal masu tõttu Soomest kodumaale tagasi tulnud töötajaid hoida,” tõdes Kaldra. “Rootsi ja Suurbritannia ettevõtjad on veelgi optimistlikumad, neis riikides tööd jagub, aga kui mõni Eesti töövõtja kiikab Vahemere maade poole, siis seal on praegu värbamise optimistlikkus väga madal, seda nii Itaalias, Prantsusmaal kui Hispaanias.”
Manpower Employment Outlook Survey on kvartaalne värbamisuuring, mida on koostatud juba üle 50 aasta. Manpower on rahvusvaheline personaliettevõte, millel on üle 65 aasta kogemust töötajate värbamise ja renditeenuste alal. Manpower Eesti on tegutsenud 12 aastat.


description: Täna saabus Tallinna Sadamasse Eckerö Line'i laevaga Finlandia kümnemiljones reisija sel aastal. - DELFI

title: GALERII: Tallinna Sadamasse saabus kümnemiljones reisija


description: Buumi ajal miljonitesse eurodesse küündinud kasumiga tolmuimemisäris on suursugustest numbritest alles vaid tolm ja firma teenib juba mitmendat aastat kahjumit, saateks kohtuvaidlused ja arvukad avaldused tarbijakaitseametis, kirjutab Äripäev. - DELFI

title: „Imetolmuimejate“ müüja hiilgus kogub tolmu kahjumiga


description: Pärast osaluse ostmist eelmisel aastal on USA meediamagnaat Oprah Winfrey aidanud seda ettevõtet reklaamida, juba varemgi on tema kaalumuutused aktsiat kergitanud. - DELFI

title: Oprah' kaalulangus pani kaalujälgijate aktsiakursi tõusma


description: Graanul Investi juhi ja omaniku Raul Kirjaneni sõnul pagevad välisinvestorid Eesti vinduva majanduskeskkonna eest. - DELFI

title: Raul Kirjanen: ettevõtted pagevad Eestist

maintext:
Graanul Investi juhi ja omaniku Raul Kirjaneni sõnul pagevad välisinvestorid Eesti vinduva majanduskeskkonna eest.
„Ettevõtlusele oli möödunud aasta rahulik ja võib-olla isegi liiga rahulik. Mida me näeme, on see, et järjest enam rahvusvahelisi kontserne pakib siin oma asju kokku. Ühest küljest on see kindlasti võimalus kohalikele investoritele, teisest küljest aga kindlasti väga suur ohu märk ja reageering meie vinduvale majanduskeskkonnale,“ võttis eelmisel aastal Äripäeva aasta ärimeheks valitud Kirjanen Äripäevas mööduva aasta kokku.
Tema soovib poliitikutele uueks aastaks rahulikku lähenemist asjadele, sisukat analüüsi otsuste tegemisel ja arvestamist inimeste ja organisatsioonidega, kelle tegemisi otsused puudutavad. „Maksud ei tee Eestit kokkuvõttes jõukamaks ja ümberjagamine ei ole see võluvits, mida meil vaja oleks. Mida oleks vaja teha, on üheskoos arutada, kuidas majanduse kitsaskohti saaks muuta, et leida uut kasvu,“ märkis Kirjanen.
Ta lisas, et talle teeb muret jätkuv tootmissisendite administratiivne tõstmine – kütuseaktsiis, plaanitav automaks ja teemaks –, sest need halvendavad meie majanduse konkurentsivõimet.
Loe pikemalt Äripäevast.


description: Inglise keskpanga endine president Mervyn Allister King tõdes, et Suurbritannial ei ole mõtet euroliidu ühisturule jääda ning kutsus üles kasutama kõiki võimalusi, mida Brexit pakub. - DELFI

title: Autoriteetne ökonomist toetab brittide lahkumist Euroopa ühisturult

maintext:
Inglise keskpanga endine president Mervyn Allister King tõdes, et Suurbritannial ei ole mõtet euroliidu ühisturule jääda ning kutsus üles kasutama kõiki võimalusi, mida Brexit pakub.
„Ma ei arvan, et meil ei ole mõtet teeselda, et peaksime ühisturule jääma ja küsimus on, kas tolliliitu jäämisel on mõtet,“ lausus King intervjuus BBC-le.
Referendum andis tema sõnul selge signaali, et inimesed tahavad immigratsiooni kontrollida. „See ei kuulu arutluse alla ning oleks suur viga see euroliidu endiste partneritega läbirääkimiste küsimuseks muuta,“ kinnitas King.
Lord King märkis, et kuigi ei ole põhjust endale valetada, justkui oleks kõik väga roosiline, tähendab Brexit Suurbritanniale majandusreformideks tõelisi võimalusi ja see omakorda tähendab, et Brexit võib olla tõeline edulugu.


description: 20 maailma suurimast relvamüüjast on enam kui pooled USA tootjad, kes teenisid 2015. aastal müügist kokku 162 miljardit eurot. - DELFI

title: GRAAFIK: USA vallutab maailma suurimate relvamüüjate edetabelit


description: Maailma suurim sealihatootja Smithfield Food ostab teraviljasalvesid ning teravilja otse farmeritelt. See on löönud vahendajaid lisaks maisi ja sojaubade hinna mitme aasta madalamal tasemel olekuga, kirjutab Reuters. - DELFI

title: Maailma suurimal sealihatootjal on vahendajatest kõrini


description: Läti poliitikud peavad tegema julge sammu ning makse tõstma, usub Läti välispoliitika instituudi ekspert, uuringu „Eesti ja Läti riigieelarved: mitte alati ei tähenda vähem vähemat“ autor Aldis Austers. - DELFI

title: Ekspert Lätile: valitsus peab olema vapper ja makse tõstma


description: Pindi Kinnisvara spetsialistid prognoosivad seda, mis ootab ees Eesti kinnisvaraturgu aastal 2017. Mis hakkab juhtuma Tallinna korteriturul? Kuhu hakkavad kerkima eriti suured arendused? Majade haldusteenuse pakkumises on tulemas olulised muutused. Millised need on? Millega peavad aga arvestama Tartusse õppima minna planeerivad üliõpilased? - DELFI

maintext:
Kas tasub kiiresti tegutseda? mida teevad järgmisel aastal korterite müügi- Ja üürihinnad?
Foto: Andres Putting
Pindi Kinnisvara spetsialistid prognoosivad seda, mis ootab ees Eesti kinnisvaraturgu aastal 2017. Mis hakkab juhtuma Tallinna korteriturul? Kuhu hakkavad kerkima eriti suured arendused? Majade haldusteenuse pakkumises on tulemas olulised muutused. Millised need on? Millega peavad aga arvestama Tartusse õppima minna planeerivad üliõpilased?


description: Šveitsi konkurentsiamet Comco määras Ameerika suurpangale JPMorgan 33,87 miljoni Šveitsi frangi suuruse trahvi, sest pank osales Liboriga manipuleerimise kartellileppes, edastab RNS. - DELFI

title: Šveitsi konkurentsiamet trahvis turumanipulatsiooni eest USA suurpanka


description: Eeloleva aasta juunis toimub Tallinnas Euroopa keskpanga (EKP) väljasõiduistung, mille korraldamine tähendab Eesti Pangale mitmesaja tuhande euro eest täiendavalt kulu. - DELFI

title: Keskpankurite tulek Tallinna läheb Eesti Pangale sadu tuhandeid maksma


description: Pidevate küberrünnakute valguses peaksid ettevõtted endale teadvustama selliste rünnakutega kaasnevaid riske ja võimalikke kahjusid ning kaaluma kindlustuse võimalust. - DELFI

title: Küberkindlustust võib peagi vajada suur hulk firmasid

maintext:
Pidevate küberrünnakute valguses peaksid ettevõtted endale teadvustama selliste rünnakutega kaasnevaid riske ja võimalikke kahjusid ning kaaluma kindlustuse võimalust.
Hiljuti teavitas Yahoo järjekordsest suuremahulisest häkkimisest, kui miljardi Yahoo konto andmed lekkisid. Seda peetakse praeguse seisuga üheks suurimaks andmevarguse intsidendiks maailmas. Teateid erinevatest sarnastest juhtumitest jõuab meieni aga iga päev ning see puudutab väga erinevate tegevusvaldkondade ettevõtteid - 400 000 spordiklubi liikme andmed lekkisid veebilehe kaudu, veebisaidi rünnakus lekkisid tuhanded viisabüroo kasutajaandmed, Kapustkiy varastas üle 4000 Slovakkia Kaubanduskoja kasutaja info jne.
Ettevõtte jaoks tähendab see, et koheselt on vaja teavitada üldsust lekke ulatusest ja iga lekkinud andmerea omanikku ehk kliente, kelle andmed lekkisid. Tihti tähendab see PR-kulusid, õiguskulusid, nõuete korral ka kohtukulusid, krediitkaardi andmete lekkimisel krediidimonitooringut, samuti kulusid uurimisele. Selliste juhtumite puhul astub koheselt mängu küberkindlustus. Eelpool nimetatud kulusid hüvitatakse olenemata sellest, kas tegemist on poliisiga kaetud kindlustusjuhtumiga - need on eraldiseisev osa kindlustuskaitsest. Selline kohene sekkumine võimaldab lõplikku kahju vähendada - mida kauem aega on juhtumi ja teavitamise vahel, seda kulukamaks läheb juhtum kindlustusandjale ja kliendile endale.
Eestis täna veel massilist küberkindlustuse ostmist ei toimu
EL-s jõustub peagi uus andmekaitseregulatsioon, mis paneb ilmselt ettevõtteid rohkem mõtlema, mida andmed väärt on ja kui suur on vastutus andmete ees. Hiljaaegu kimbutas muuhulgas ka Eesti veebipoode Venemaalt pärit pahavara, mis klientide andmeid varastas. Uue regulatsiooni valguses tähendaks see, et vastavaid ametkondi tuleb teavitada 72 tunni jooksul peale lekke avastamist, iga kliendiga tuleb eraldi ühendust võtta, vajadusel tellida krediidimonitooring ja teavitada avalikkust andmelekke mahust jms. Sanktsioonid andmetega seotud rikkumiste eest ähvardavad tulla üsna suured - kõige raskemate rikkumiste eest nähakse ette trahv kuni 4% aastakäibest või 20 MEUR (olenevalt kumb on kõrgem).
Eestis täna veel massilist küberkindlustuse ostmist ei toimu ning kahetsusväärselt arvavad kliendid, et on täiesti võimatu, et nende ettevõttesse võiks keegi sisse häkkida. Tegelikult on ettevõtteid kahte tüüpi - need, kellel on intsidente olnud ja need, kellel veel pole olnud ehk et kaitstud ei ole tegelikult keegi.
Ettevõtjad üldiselt ei tea veel, et selliseid juhtumeid on võimalik kindlustada, kuna kohalikud seltsid küberkindlustuse tooteid ei paku. Seega on praegu leping võimalik sõlmida kindlustusmaakleri kaudu mõne rahvusvahelise seltsiga.
Kindlustus moodustab küberturvalisuse eelarvest väikese osa
Kindlustus häkkimise ega küberintsidendi eest ei kaitse, vaid tegeleb tagajärgedega. Kindlustuse eesmärk on võtta kliendi eest kanda kulud, kui intsident on juhtunud ja kahju tekkinud. Loomulikult peab aga igaüks ka ise turvalisusega tegelema - kui kindlustada end tulekahju riski vastu, siis tegeletakse tuleohutusega ja paigaldatakse alarme ja sprinklereid, varaste eest keerame ukse lukku. Sama kehtib küberkindlustuse puhul - tuleb kasutusele võtta mõistlikud abinõud, et ligipääsu oma arvutivõrgule igati takistada
Ennetuseks on lugematu hulk küberturvalisuse tagamise viise - tõrjed, platvormid, tulemüürid, andmete krüpteerimised, tarkvara uuendamine jne. Kindlustus moodustab küberturvalisuse eelarvest vaid väikese osa ja peaks kindlasti olema ettevõtte riskijuhtimise üks oluline osa või meede. Küberriskide kindlustusleping ei saa asendada andmete ja süsteemidega seotud riskijuhtimist ettevõttes, vaid peaks olema osa sellest.
Küberriskid ei puuduta vaid IT-firmasid
Küberrünnakud on meie kaasaegses maailmas igapäevased. Need ei puuduta mitte ainult tehnoloogiaettevõtteid, vaid vastupidi, kõiki ettevõtteid, kelle valduses on delikaatseid isiku- või finantsandmeid või kes kasutavad infosüsteeme ja veebilahendusi.
Näiteks finantssektor, advokaadid, meditsiiniasutused, tootmisettevõtted, e-poed, kaubandusettevõtted (kliendikaardid), hotellimajandus, riigiasutused jne. Kui varakindlustuse kahju realiseerub näiteks tulekahju läbi, siis küberkindlustus realiseerub enamasti küberpahalase loata sissetungist ettevõtte süsteemidesse.
Küberkindlustus pakub kaitset ettevõttele endale, näiteks süsteemide taastamise kuludeks, aga katab ka kolmandate isikute nõudeid, näiteks keegi peab tänu teise ettevõtte juhtumile oma mitme päeva töö taastama või ongi otseselt krediitkaardi pealt raha kadunud.
Kõige haavatavamad on just väiksemad või väiksema IT- eelarvega ettevõtted, kes IT-turvalisusele väga suuri summasid kulutada ei saa. Aga nagu Yahoo näide näitab, siis suured saavad ka pihta, kusjuures selliste intsidentidega võib olla seotud mõni väiksema turvalisusega alltöövõtja.


description: Uber tuli välja uuendusega, mille abil saab sõidu sihtkohaks märkida inimese, kellega plaanitakse kokku saada. - DELFI

title: Uberis saab nüüd sihtkohaks märkida inimese

maintext:
Uber tuli välja uuendusega, mille abil saab sõidu sihtkohaks märkida inimese, kellega plaanitakse kokku saada.
Siiani on Uber küsinud klientidelt sõidu alustamiseks kindlat sihtkohta, kuid nüüd on firma välja tulnud kahe uuendusega, mis lasevad inimestel valida sihtkoha asemel inimese, kellega plaanitakse kohtuda.
Nimelt saab esimese uuenduse abil klient valida oma kontaktide nimekirjast tuttava, kelle juurde sõita ning teise abil kasutada spetsiaalset rakenduse Snapchat filtrit, et teekond jäädvustada.
Uber inimese juurde, kuidas see töötab?
Uuenduse mõte seisneb selles, et inimene ei peaks helistama enne kohtumist tuttavale üle, et tema asukohta küsida. Kuigi esmapilgul võib uuendus tunduda ohtlik ning privaatsust rikkuv, siis lahendus ise on vähemalt pealtnäha turvaline.
Kõigepealt peavad kliendid ühendama telefoniraamatu kontaktid Uberi rakendusega. Seejärel saab sihtkoha kastikesse lisada sõbra nime. Peale seda saab sõber Uberilt teate, kus küsitakse nõusolekut tema aadressi kuvamiseks GPS-i abil ning loa saades hakkab auto sõitma.